
Personaje: 


-Povestaşul 

-Ramses - Pacientul 1, între două vârste 
-Leni - Pacientul 2, neras 

-luri- Pacientul 3, mai bătrân decât ceilalți 
- Asistenta 

- Toma, brancardierul uriaş 

-O voce 


Actul I 


Scena 1 


(In avanscenă. Semiîntuneric. Intră Povestaşul în cămașă de 
forță lejeră, priveşte în gol şi se plimbă. Podeaua îi scârțâie 
groaznic sub paşi, de parcă l-ar contrazice.) 


Povestaşul (solemn, postulând): - Astăzi s-a vândut ultimul 
ziar pentru că...pentru că s-a zvonit că nimeni nu va mai dori lă 
le cumpere pe următoarele. Absolut toți oamenii: întregi, 
ciungi, ologi sau doar ei înşişi, neavând ce pune în locul lor, se 
vor informa după muşchii copacilor, după ficatul porcului, 
după măruntaiele păsărilor. Fiecare va afla cum e situația 
politică doar udându-şi încet un deget cu salivă şi ridicându-l să 
vadă încotro bate vântul (face!). Dacă va fi prins cineva că 
tipăreşte ziare ilegal, va fi ucis şi aruncat în ce râu se întâmplă 
să curgă prin localitatea sa. Dixit! De la chişcurile de ziare 
lumea va cumpăra pentru a afla noile ştiri: muşchi de copac, 
ficat de porc, zaț de cafea, măruntaie de păsări. Fiecare le va 
răsfoi şi va afla ceea ce îl interesează. Niciun act între doi 
oameni nu se va semna şi contrasemna, ci respectivii oameni se 
vor cresta cu cuțitul, cu briceagul, până va apărea un fir de 
sânge, apoi îşi vor uni rănile în tuşul propriu. Acest gest are 
valoare de semnătură. Dixit! Iubirea e absolut obligatorie, 
fiecare bărbat trebuie să posede cel puţin o femeie, ca să se 
stabilească un echilibru al planetei, cine nu va avea, va fi 
obligat să posede o gaură în perete. Dacă n-are, cel puțin o 
gaură din lanţul său trofic! Obligatoriu! Pentru că un bărbat 
fără de femeie riscă să se dezagrege, pe când o femeie fără de 
bărbat îşi schimbă starea de agregare, şi dacă este apă ea pentru 
ea se face sete, cald de-i este, gheață se face sau numai 
ninsoare. Dixit! (se strâmbă, devine rece, monolit, auster, apoi 
se retrage după cortina ce urmează să se ridice.) 

Scena 2 


( Un salon de spital, dimineaţa, răsare soarele, trei paturi, două 
de o parte vertical, celălalt de partea opusă, orizontal, fereastră, 
noptiere, uşă pe care se intră, două stative cu perfuzii într-un 
colț, medicamente pe noptiere, apă. Ramses, Leni şi Iuri dorm 
în paturile lor legați în cămaşă de forță. Somn greu, transpirat, 
zvârcolit. Se trezesc cu greu şi bolnăvicios.) 


Iuri (inconştient, vorbind singur): - ...că uneori ce să le faci, n- 
ai ce să le faci, îți înțeleg durerea, cum le-am zice noi ţâţelor de 
femeie morminte... Plus că nici de băut nu dau. Viermi. Şi apoi 
cum să nu te usture? (se foieşte mahmur) că apoi ustură mai 
tare, putoarea asta de spirt capătă sens. Aţi ai dracu cu 
soneriile voastre, care sunaţi iar? lar v-apucă? 

Leni (sculat în fund): - N-a fost nicio sonerie. Vi s-a părut! 

Iuri (uimit, conştient): - Ia te uită, domnule, avem vorbitori. 
Aţi venit în audienţă? 

Leni (calm): - Nu. Sunt şi eu aici. Peste drum. Nu am venit în 
nicio audienţă. 

Ramses (trezindu-se agitat şi încercând să se încalțe, 
preocupat, cu mâinile legate): - Trebuie să fug la ea, mă 
aşteaptă, da, da, nu am timp nici să mă spăl pe ochi, peste o oră 
în faţă la măcelărie, dacă nu vin n-am să o mai găsesc. Cât e 
ceasul? Ziceţi-mi! 

Leni (lui Ramses): - Bună dimineaţa. 

Iuri (liniştitor): - Ramses, nu te agita. Afară e linişte, nimeni 
nu se mai agită, sunt mai buni de când nu se întâmplă nimic, de 
zeci de ani faptul că pică o frunză într-o toamnă e un eveniment 
național. 

Ramses (preocupat, se foieşte legat în cămaşa sa de forță.): - 
Dar trebuie să mă întâlnesc cu iubita mea. Trebuie să luăm 

micul dejun împreună. I-am promis. În plus mi-e şi foame... De 
ea. 

Iuri: - Îţi e foame? 

Leni:- Îi e foame! (sec). Păi atunci să aşteptăm masa. 

Ramses (uimit, blocat): - Dar voi cine sunteţi? Cum am ajuns 
aici? Şi cum aţi ajuns voi aici? 

Iuri (după o clipă de tăcere): - Iată că suntem mai uniţi prin 
întrebări decât prin faptul că suntem oameni... 

Leni: - Masa va veni imediat. Putem să ne liniştim. E o 
dimineaţă frumoasă. Vor servi ouă fierte, ouă tari. 

Ramses (nervos, smuncindu-se): - Hai că-ţi spun eu imediat ce 
ouă tari ai să serveşti! Eu trebuie să plec să mă întâlnesc cu 
Ioana. Ioana mă aşteaptă în fața măcelăriei mari din oraş. 

Leni: - În vremuri ca astea ţine loc de primărie... 
Ramses(desfăcându-şi nodul pantofului trântit pe pat,cu dinţii): 
- Are şi ceas în turn. 

Iuri (dezlânat): - Ramses, uite, îți spun aici, că e şi Leni, nu te 
aşteaptă nicio loană, nimeni, absolut nimeni. 

Ramses: - Iuri, dar trebuie să iubim, dacă există măcar o 
flegmă a lui Dumnezeu pe lume, aceea e verbul a iubi. 


Scena 3 


Iuri (se duce lângă Ramses şi îl priveşte în ochi.): - Ramses, nu 
e nimeni care să te aştepte. E numai o iluzie, crede-mă că ştiu 
ce spun. Când vei ajunge nu vei vedea nicio mimică 
zâmbitoare decât, cel mult, tencuiala măcelăriei căzând. Totul e 
să nu te laşi pradă iluziei, Ioana nu va fi nici măcar un colibri 
care să se ospăteze cu tine dintre dinţii iluziei. 

Ramses (urlând, scheunând animalic): - O vreau pe Ioana. 
Dacă nu mă lăsaţi să plec va fi rău de voi. Bestiilor. Tu, Iuri şi 
tu, Leni, dar mai ales tu, Iuri, tu, rusnac puturos, dacă pe tine 
te-a părăsit femeia ta şi ai căzut în băutură cum faceţi voi toți, 
asta nu înseamnă că trebuie să păţesc şi eu... 

Leni: - Vezi că ştii cine suntem? Suntem frații tăi de suferință. 
Pe mine la 5 dimineaţa m-au trezit din somn şi m-au adus aici 
fără nicio justificare. 

Ramses: - Politic? Ai ciripit? 

Leni: - Nu. Nu politic, ci pentru că am refuzat să cred că în 
lume nu se întâmplă nimic. Sau cel puțin asta e iluzia mea. 

Iuri (calmându-se şi luând loc): - Iau loc dar provizoriu, că 
plec imediat...Pe mine la 1 noaptea m-au luat, mă uitam la 
nişte filme cu ai mei, m-au săltat, mi-au zis: “ pământ de flori 
te facem, porcule!” N-am înţeles de ce, dar probabil că în lume 
cresc doar flori. Câte bastoane pe spinare nu mi-am luat până 
să ajung lângă fosile de astea ca voi...nici să nu zic...Pesemne 
bastoanele luate ţineau de îngrăşământ florilor. 

Leni (mirat): - Am mâinile din ce în ce mai calde şi nu înţeleg 
de ce. O fi nevoia de a atinge? 

Iuri (râde): - Ţi-ai frecat-o toată noaptea, de-aia. Că femeie n- 
ai, labagiule! Dar oricum, decât să te dai la găini e mai bine 
aşa. Mai bine să tragi în gol decât să te răneşti. 

Leni: - Vorbeşti şi tu să nu taci. Dacă ai şti ce iubită am avut, 
cum să îți spun, se muşca mărul pe masă singur, numai la 
trecerea ei. O iubeam (cu ochii în lacrimi). Era în stare de orice 
pentru mine. Putea isca religii dintr-un sughiţ... 

Iuri (îngreţoşat): - Puturosul de Leni (către Ramses) n-a avut 
niciodată o femeie, o făcea cu găurile din covrigi, cu dopurile 
de bere, cu găurile de glonţ ale împuşcaţilor prin războaie. Dar 
n-a avut nicio femeie. Sexul lui e ca ochii puilor de căţele la 
naştere, închis, în carapace. 


Scena 4 
Leni (plânge şi se stăpâneşte): - Ai să plăteşti, Iuri pentru ce ai 


spus, aşa cum Lenin al vostru a promis burgheziei o acadea.(îşi 
şterge lacrimile.) Acadeaua aia o să ţi-o dau şi eu într-o zi... 

Iuri (râde înecat): - Tu vorbeşti, Leni? Parcă pe tine te-a 
botezat mă-ta cu jumate din numele ăluia de-l pomeneşti.... (se 
agită, se plimbă.) 

Leni (bombănind): - Şi, îi...îi plăceau găurile negre, aşa, ca la 
toți ruşii... 


(Iuri se scoală greu, se apropie de el şi îl scuipă, apoi se aşază.) 


Ramses (merge spre Leni): - Ți-am spus să nut e mai cerți cu 
el (doar lui). Imbată-l mai bine şi dacă îi zici să fie măgar să 
vezi ce urechi îi cresc. 


(Iuri îşi reocupă locul discret şi începe să fluiere tot mai 
deranjant.) 


Leni (lui Ramses): - Hai înapoi...să-ţi povestesc despre iubita 
mea, să mă descarc, o doresc cu patimă şi îmi simt mâinile 
fierbinţi în aceste haine, nu de la material, cu nivelul ăsta de 
căldură m-am obişnuit, ci o căldură de iad. Cu toată căldura 
unui generator. 

Ramses: - Nu o fi ipohondrie? Şi pe mine mă bănuiesc des de 
aşa ceva...mai ales că...da... 

Leni: - Nu, pur şi simplu o dorinţă. Nu sexuală, ci a aproapelui. 
Iuri (intervenind): - Minţi! 

Leni: - Îmi e dor de amintirile ei, până şi de prosopul ei pus pe 
calorifer să se usuce după ce făcea duş. De părul ei ud. 

Iuri: - Dintre picioare! 

Leni: - De plimbările cu ea... 

Iuri (insistent): - Minţi! Minţi! Minti! 

Ramses (nervos): - Dar lasă-l dracului să spună sau, dacă 
scoate acum o armă şi te împuşcă vei zice că a făcut-o doar ca 
să poată copula cu gaura de glonţ. Te vei trezi din moarte să 
constați? Tu eşti un bolnav sexual, Iuri, de aceea eşti cum 
eşti... 


14 


Leni (continuând): - Avea părul roşcat. Şi dimineaţa obişnuia 
să bea lapte. Intr-o dimineață n-am mai găsit-o, tot ca lapte... 
(nostalgic). 


Scena 5 


Iuri: - Adică s-a terminat ca un lapte? 

Leni: - A băut-o cineva cum l-a băut ea pe el! 

Ramses: - Te înşela!? 

Iuri (uimit că nu înţelege): - Pe el, pe lapte! 

Ramses: - Aaaa! 

Leni (schizoid): - A dispărut, a plecat sau nu ştiu cum, am găsit 
în baie nişte urme de săpun. O fi făcut duş şi, fragilă cum e, o fi 
alunecat prin scurgere, s-o fi dizolvat. S-o fi subțiat de spălare. 
Iuri (semi-beat): - Da, am auzit că e o adevărată psihoză 
transpusă din Evul Mediu. De aceea se spăla lumea atunci atât 
de rar. De ciumă dispăreai cum dispăreai, dar de.... apă să 
vezi... 

Ramses (către Iuri): - Păi da, că voi de apă vă temeți. Femeile 
voastre ...(semn de lehamite). 

Iuri (sare ca ars): - Să nu te iei de ele. Iubita mea lucra într-o 
fabrică de lemn, măsura crucile comandate de capele. 

Ramses: - Vopsea şi morţii? 

Iuri: - Mirosea mereu a lemn proaspăt. Simţeam că mă 
răstignesc pe ea în fiecare noapte.. (simulează un orgasm, 
ceață.) Un sentiment de contopire viscerală cu lemnul, devenea 
una cu mine ca şi când am fi copulat prin nări. Îi simţeam 
plămânii reci cu capătul seminţei mele. 

Leni (îl priveşte): - Vezi, are dreptate, iubirea l-a luminat parcă 
şi din beţie. Nu mai e aşa posac. Dacă numai amintirea ei e aşa, 
îți dai seama cum ar fi prezenţa ei? 

Ramses (îi privesc pe amândoi,dar mai insistent pe Iuri): - Iuri, 
ce s-a întâmplat cu ea? 

Iuri (reținut şi dureros): - În Rusia era foamete, au căsăpit-o, 
au violat-o nişte obsedaţi din din nu ştiu ce sectă, i-au băgat 
lumânări peste tot, cică să vadă omul pe dinăuntru. Să vadă 
perisabilitatea sufletului şi, niet, au ucis trupul. Kakaia. 
Ramses (vinovat, îngrozit, încearcă să vină lângă el): - Au 
omorât-o? 

Iuri (plânge şi se hintă): - Era foamete, gloabele nu aveau ce 
mânca, au tăiat-o şi au dat-o la cai. 

Leni (dă din cap, nebun, îşi activează ticuri nervoase): - Cum? 
Iuri (mai adâncit în durere): - Apoi au murit şi caii şi i-au dat 
la porci. Poftim, mai caută-ți iubirea printre regnuri! Dar am 
iubit-o, am un os pilit, ca de fildeş, mi-a spus cineva că era al 
ei... 


Scena 6 


Ramses (uimit): - ÎI ai mereu la tine? 

Leni: - Eu port amintirea ei ca pe moaşte. Moaşte n-am. 
Râurile mele fac perle frecându-se, ca un fel de puncte 
declanşatoare de mari plăceri. 

Ramses (insistent către Iuri): - ÎI ai la tine... 

Iuri (încet): - Da, m-am tăiat uşor pe piept şi l-am lăsat să se 
rostogolească înăuntru, ca şi cum l-aş fi înghițit. 

Ramses: - De ce? Nu te-a durut? 

Iuri: - S-a lipit de stern, mă durea, m-a jenat, dar m-am 
obişnuit, exact cum te obişnuieşti cu un pantof care îţi face o 
rană la călcâi, apoi...se lasă. Ca toate, de altfel. 

Leni (cu ochii vineţi): - De ce ai pus acolo osul? Ca să îl ai 
mereu cu tine? Să nu-l pierzi? 

Iuri: - Şi apoi am cusut. Deşi, cum să vă zic eu vouă (tuse de 
beţiv) nu era os lung, era ultima vertebră...ultima... 

Ramses : - Ultima? (oftează). 

Leni: - Ce e, Ramses? 

Ramses: - Nimic, Leni, ultima vertebră, de-ar fi fost gură...tot 
ultima... 

Iuri: - Da, Ramses, ultima vertebră, ultima. Mi-a venit osul 
înapoi. Tot ce dai cândva se întoarce. Până şi osul dat să se facă 
din el femeie. Şi supt de măduvă de l-ai fi dat, tot plin ti-ar fi 
venit, chiar dacă altul. 

Leni (cu ticuri nervoase activate): - Aşa e, osul prim e numai 
piatra de brichetă a trupului. Restul, gazul, vin de la sine. 


(Cei trei se mişcă în paturile lor ca râmele. Sunt asudaţi, strânşi 
în cămăşi, dar, de sub luciditatea nostalgică a dialogului, 
nebunia, mişcările bruşte, încep să se întrevadă.) 


Ramses (brusc şi crâncen): - Şi, după, ce-au făcut cu porcii? 
Leni (stors): - Ramses, ce dracu să facă cu porcii? Ori au murit, 
ori i-au mâncat! 

Iuri (stors): - I-au mâncat la o nuntă unde mireasa a întârziat, a 
venit după mâncare. (surâde.) Da, pare-mi-se că i-au mâncat la 
o nuntă şi cu slănina lor au uns tălpile la sănii, ca să poată 
pleca. La asta mă gândesc eu. Mi-o imaginez pe ea plecând cu 
una dintre săniile acelea printr-o iarnă cu densitate de creier. 
Leni (naiv): - Cât de frumos! 

Iuri: -Mi-e dor de ea! (către Ramses) A, de fapt cred că au 
băgat carne din porcii ăia chiar şi în măcelărie la noi, în oraş... 
Ramses (şocat, trăznit, dă să se scoale, dar cade pe pat, e legat 
de picioare, nu poate sări decât ca un iepure.): - Ioana! Ioana! 
lo-a-na! 

Leni: - Şi ce aproape a fost una de cealaltă, ca noi! 

Iuri (calmându-l cu vorbe pe Ramses): - Ioana nici n-a fost, 
sau poate doar a plecat. Linişteşte-te, bea puţină tărie, cântă 
ceva (Iuri merge către el şi cu ţepii bărbii îl mângâie.) Ioana n-a 
fost. Şi eu, după ce am aflat toate astea despre femeia mea o 
aşteptam la locul nostru de întâlnire, un tei sub care visam să 
îngropăm placentele copiilor noştri şi câinii fideli, dar nu doar 

că nu venea, nici măcar săniile nu treceau pe acolo, cele unse 
cu grăsime de porci... 

Ramses: - [oana mea, unde o fi? Crezi că a plecat? (nervos pe 
cei doi.) Nu-i corect, voi m-aţi ținut de vorbă şi nu m-am dus s- 
o întâlnesc în fața măcelăriei (sare să îl lovească pe Iuri, loveşte 
cu capul): 

Iuri (calmându-l): - Nu, te-au ţinut ca să nu mergi degeaba. Ca 
să nu îţi faci tu singur rău... 


Scena 7 


Ramses (răcneşte întins pe spate; spume albe i se scurg din 
gură.): - Ar fi trebuit să o aştept în fața măcelăriei. 

Leni (calm, încet): - Nu, nu ar fi fost, nicio femeie nu mai vine 
la o întâlnire azi. Bărbaţii în libertate, nu sechestraţi aici ca noi, 
cică aşteaptă femeile în faţa măcelăriei- unde tot oraşul îşi dă 
întâlnire- acestea nu vin, ei intră, iau câte o pulpă de porc, o 
pun pe umăr şi pleacă trişti acasă. Cu feţele ca statuile din 
Insula Paştelui. 

Ramses (nervos şi dezordonat): - Paştele mă-sii. Nu se poate. 
Iuri: - Ba se poate. (se şterge cu mâna pe față.) 

Ramses: - Sau au tranşat-o. A sfâşiat-o singurătatea în fața 
măcelăriei şi cei dinăuntru or fi crezut că li s-a adus marfă. 
(luminos). Dar am iubit-o. Ca un nebun. 

Leni (mândru de el): - Acum mai poţi face ceva s-o ai la tine! 
Ramses (disperat): - Ce? 

Leni: - Să fugi că cumperi nişte carne, să o mănânci, aşa va fi 
mereu cu tine. În tine. Oase ale ei, fibre nervoase cu care te 
mângâia, inerte. Din nervii ei vei putea împleti frumoase semne 
de carte în serile în care vrei să te linişteşti citind. 


(Ramses se linişteşte şi adoarme.) 


Leni (către Iuri): - A adormit. 

Iuri: - Acum ce facem? 

Leni: - Simplu, aşteptăm să se trezească, îi voi spune că a fost, 
a cumpărat, a cumpărat puțin din ce i s-a luat, a mâncat-o şi o 
are în el. E împlinit... Îi livrăm textul ăsta: „Marile idei mereu 
au mers la oameni în adormire. Au generat somn. Au 
hipnotizat, au fost narcotic”. 

Iuri: - Mie îmi spui? Îi vom spune, dacă vrei, şi că ei i s-au 
găsit în plămâni bucăţi din scalpul lui, să se bucure că ea l-a 
respirat! E bine să ştie că şi ea l-a iubit, nu? 

Leni: - E prea dur. Bucăţile de scalp nu sunt simboluri 
frumoase, mai bine zi-i că i s-au găsit sub unghii bucăţi din 
pielea lui, că s-au strâns făcând dragoste înainte de măcelărie. 
(Pauză scurtă.) 

Iuri: - Auzi, după ce măcelărie se aude scriindu-se un Nou 
Testament? 

Leni: - El pe el? 

Iuri: - Da, el pe el, scriindu-se! 

Leni: - Cred că după măcelăriile în fața cărora doi nu reuşesc 
să se întâlnească. 

Iuri: - Crezi? 

Leni: - Poate. Nu ştiu. 


Scena 8 


(Iuri şi Leni se târăsc pe acelaşi pat şi stau resemnaţi, ca piesele 
domino. Vorbesc cu ochii pierduţi în peisaj.) 


Leni (speriat puțin): - Aş, aş..., asistenta nu mai vine? 

Iuri: - O să vină. Dar ce, o aştepţi? 

Leni: - Nu, nu. 

Iuri (categoric): - Leni, ai grijă, să nu o confunzi cu iubita ta. 
Leni (umblă cu limba pe suprafaţa buzei.): - Dar se mişcă exact 
ca ea. Parcă ia mulajul aerului pentru veacuri de nerespirat. 


19 


Iuri (încearcă să îl zgâlţâie):-Vino-ţi în fire, asistenta e 
asistentă, nu altceva... (Ramses mormăie) 

Leni (nervos): - Sau ţi-o imaginezi şi tu fiind iubita ta, prelinsă 
de pe tălpi de sănii? 

Ramses (trezindu-se): - Ioana. Ioana. 

Iuri (căre Ramses): -Pipăie-te, e în tine, ai mâncat-o. 

Ramses (tuşind): - Na, trebuie să merg să o caut, să cumpăr 
carnea ei, măcar o fibră din carnea ei. Un os, ceva. 

Leni: - Parcă ai cere pentru descântece, aşa zici... 

Ramses: - loana mea (se ridică în fund.): -Mi-au tocat-o. Au 
crezut că a venit la tranşat (începe să plângă.) 

Iuri: - Tot ce se poate... 

Leni (Civic, retoric): - Cum, domnule, cum adică să aştepţi în 
faţa măcelăriei, să te vadă carne şi să te taie, crezând că aştepţi 
tranşarea? În ce lume se-ntâmplă asta? 

Iuri (râzând): - În a noastră. Repetă şi tu... 

Leni: - În a noastră. (sughite tâmp.) Şi gândiţi-vă (face gargară 
cu salivă) că zeci de oameni îşi dau întâlnire acolo. Pe cine îi 
prinde fără femeie sau fără bărbat îi taie? 

Iuri: - Pentru unii e o uşurare. Decât să te terorizeze o femeie 
toată viața, mai bine măcelarul un pic.(râs scurt, isteric) 

Leni: - Dacă o să te terorizeze nu-ți mai dai întâlnire cu ea.( 
Ramses plânge şi priveşte cu ochii mari când la unul când la 
celălalt.) 

Iuri: - Şi dacă sunt doi, care şi-au dat întâlnire şi s-au găsit, pe 
ei de ce nu-i mai taie? 

Leni (ucigător şi nervos, rapid): - Pentru că şi dacă i-ar tăia, 
fiind doi n-ar simți... 

Ramses (printre puseuri de beţiv): - Adică, scopul lor e să te 
doară, nu să aibă carne....Aici e de scormonit puţin în filosofie 
ca în rahat... 

Leni: - Tot ce vor ei e să te doară, ei cred că tăindu-te îi dai 
pereche singurătăţii tale prin durere, dar ei ţi-o adâncesc de 
fapt... 

Iuri: - La primărie? Ăsta...la măcelărie? 
Scena 9 


Leni: - O, de-ai ştii tu că şi păsările când zboară prin dreptul ei 
sug burta, ca să nu trezească interes... 

Iuri: - De aia nu mai sunt nici câini vagabonzi în oraş. Şi nici 
broaşte la uşă... 

Ramses: - Cum naiba, da” ce, tranşează şi fier? 

Iuri: - Nu, dar au terminat broaştele din lacul municipal şi au 
trecut la astea de uşi? Se cheamă la fel, ce mai contează sensul. 
Carne să fie....vai, ce aş mai trage un gât de votcă, m-aş 
înzdrăveni. 

Leni: - Nu mai este şi e scumpă. Dar poate o rogi pe asistentă 
să îți fiarbă din plapuma asta... 

Ramses (rânjind): - Pe dracu...e plină de pişalău şi de alte alea, 
că ţi-o freci toată noaptea. Ticăie ca ceasul... 

Iuri: - Nu-i adevărat... 

Ramses: - Şi dacă bei votcă în care e şi sămânţa ta aia murdară 
şi galbenă de tutun, te vor acuza că-ți mănânci copiii. 
Canibalism. 

Iuri: - Păi da încă sunt sămânță... 

Ramses (râde cretin): - Tu până şi sperma ţi-ai dezosa-o, 
cămilă răpciugoasă ce eşti... 

Iuri: - Ar trebui să ştii, Ramses, că o cămilă bea puţin... 

Leni (nostalgic): - Ei, eu m-am plimbat odată cu iubita mea cu 
o cămilă. Deşi era oarbă , avea un ritm de invidiat. Cred că 
ritmul îi ținea drumul. Am iubit-o, ştii cum?, fenomenal pe 
femeia aceasta....Era ciudat, până şi adulterele mi le iubea. 
Când plecam de acasă se masturba cu piciorul mesei de 
scrisori, de unde scriam la altele, căci nu mă ascundeam de ea. 


(Muzică lină) 

Iuri: - Şi tu, când lipsea, cu ce o înlocuiai? (se strâng toţi trei 
pe un pat, se deplasează iepureşte şi li se citesc maniile pe 
față.) 

Leni: - Cu ce găseam şi eu. I-o trăgeam biliardului din sala de 
jocuri- aveam casă mare- fiecărei găuri în parte. Şi, verde cum 
era pânza lui, mi se părea că aud greieri ce strigă numele ei în 
noaptea becului ars. 

Ramses: - Uluitor. Ce peisaj frumos. Aş vrea să fac şi eu 
dragoste astfel în lipsa Ioanei. 

Leni: - Sau, dacă nu biliardului, la ce puteam şi eu, mânerului 
de la foarfecă, sau pur şi simplu îmi crestam mâna de-a lungul 
cu cuțitul şi copulam cu rana. Era un schimb de idei şi de fiori. 
Anume mi-a crescut în antebraţul stâng un mic uter. Şi se 
umflă uneori şi nu pot scăpa de el. E neplăcut. 


Scena 10 


(Intră asistenta. În momentul acela toţi tac şi, stând pe acelaşi 
pat, încep să se legene, irațional.) 


Asistenta: - Ce fac copiii mei? Sunteţi bine? 

Ramses (asistentei): - Dacă s-ar putea puţină apă să ne aduceţi, 
ar fi bine. 

Asistenta: - Vă aduc, dar vă las aici medicația. Pe păhărele e 
scris numele fiecăruia. Domnul doctor va veni să facă vizita 
zilnică. 

Leni: - Acum? 

Asistenta: - Mai târziu.Mai are câteva zeci de saloane, acesta e 
al 2009-lea. Nu? 

Ramses: - Da, domniţă, aveți dreptate. 

Asistenta (către Leni): - Să vă radeți barba, domnului doctor 
nu îi place să vadă bolnavi neraşi. 

Leni: - Noi, bolnavi? 

Iuri (râzând): - Noi, neraşi? (îi face în ciudă.) 

Asistenta: - Mai are multe saloane, dar să vă luaţi medicaţia la 
ora 13,00, după ce mâncaţi ceva. 

Leni: - Da. 

Iuri (asistentei): - Şi să ne radă Leni. 


(Asistenta iese.) 


Leni (trist): - Barba. Şi cât îi plăcea iubitei mele. Zicea că o 
mângâie. Sau o gâdilă plăcut. Nu mai ştiu exact. 

Iuri: - Ea nu mai e, jos şi barba! Jos bar-ba. J-o-s b-a-r-b-a! 
Jos b-a-r-b-a! Jos bar-ba. J-o-s b-a-r-b-a! 

Ramses: - Mai încet, vor crede că e un complot. Directorul 
spitalului are barbă. Va crede că vrem să-l schimbe. Nu mai 
striga! Shâtt. 

Iuri: - Leni, barba jos. 

Leni: - Iuri, tu te răzbuni pe amintirea iubitei mele, bolnavule, 
dacă n-aş fi legat ți-aş da una...dar, chiar, noi de ce suntem 
legați? 

Ramses: - Pentru că suntem în salonul 2009!* 

Leni: - Adică? 

Ramses: - Adică suntem în salonul cu numărul anului. Se tem 
să nu facă asta eclipsă şi asupra minții noastre, dacă numerele 
tot s-au eclipsat. 

Iuri: - Bun, dar a spus Leni ceva interesant, noi de ce suntem 
legaţi? (pauză) 

Leni (după o gândire adâncă.): - Eu cred c-ar trebui să ne 
reconvertim iubirea! 

Iuri (bufneşte în râs, dar se abține.): - Ha.... 

Ramses: - Ce-ai spus? 

Leni: - Eu cred c-ar trebui să reuşim să ne iubim pe noi. Ne-am 
desface din nodurile astea gordiene, poate. 


*)Numărul salonului va fi mereu cel al anului reprezentării 
piesei. 

Scena 11 


Ramses: - Sau fiecare pe celălalt. Dacă toţi şi-ar lăsa iubirea pe 
ceilalți, ca piesele domino puse în cerc, n-ar fi om neiubit. 
Leni: - Dar ar fi un cerc vicios. 

Ramses: - De ce crezi? 

Leni: - Fiindcă orice cerc se termină. Ghici cu ce? Cu centrul 
lui. E o vomă acolo mereu. Caldă. 


(Iuri merge în patul lui.) 


Iuri: - Eu zic să dormim, că văd că doctorul ăsta nu mai vine... 
(Cei trei se întind.) 

Leni: - De ce ne-au legat? Vi se pare vouă că arătăm ca nişte 
nebuni? 

Ramses: - Nouă nu, dar lor da. 

Leni: - Păi de ce, ce am făcut? 

Iuri (lămuritor, mucalit): - Păi tocmai aia e, că n-am trecut prin 
fața măcelăriei. Ea e punctul plăcerii cel mai adânc, e abisul. 
Ramses: - Poate ne ţin sub observaţie fiindcă s-au întâmplat 
accidente cosmice. Numărul camerei e exact numărul anului în 
care suntem, 2009. Ți se pare puţin? 

Leni: - E totuşi o banalitate... 

Ramses: - Nu e, nimic nu e banal. Uite, de pildă mie îmi sunt 
transpirate mâinile, iar când stau aşa pe pat, într-o rână, mă 
jenează foarte tare acest nod al cămăşii. 

Iuri: - Asta de la spate? 

Ramses: - Da. 

Iuri: - Şi pe mine. Al dracului de tare, mi-a făcut şi rană. 

Leni: - Foarte bine, ai gaură la noapte. (râde grotesc alături de 
Ramses.) 

Ramses: - În plus că în el se strânge toată sudoarea unei nopți. 
Parcă ai dormi pe-un pumn. Sau pe o bătaie de inimă. 

Iuri: - Parcă aş dormi pe oala de noapte. Parcă e căcat. Mult 
căcat. Şi mai e şi în reprize. 

Ramses (îndrăgostit, iluzoriu): - Eu, ca să nu mă jeneze, îmi 
imaginez că e punctul G al Ioanei. 

Leni (râde): - Al loanei? 

Ramses: - Da. 

Leni: - Păi atunci şi al meu e al iubitei mele, moale şi ud, flasc 
şi sărat. Ca o biserică de carne. Să te rogi în el. (cu 
religiozitate) Cu toți fiorii şi nervii. Ah... 

Iuri: - Aveţi grijă cum atingeți punctul G. Să nu le doară dacă 
staţi într-o rână. 


(Cei trei adorm. Sforăie. Vorbesc în somn vrute şi nevrute.) 


Scena 12 


Leni (ridicându-se în fund şi privind spre patul lui luri.): - Ha! 
Ha! (râde apucat, către Ramses.) Ramses, priveşte (îi arată.), 
uite, la Iuri în pat e sânge. 

Ramses (se scoală şi priveşte îngrozit.): - S-a rănit (sare din 
pat.) Să-l chemăm pe doctor. 

Leni (printre râsul în spume): - Oho, nu vine, e probabil abia 
pe la salonul cu numărul anului în care ne-am născut nooooi. 
Ramses (îngrijorat): - Dar e rănit. Iuri e rănit. 

Leni (râde spart.): - Nu e rănit, prostule. A curs sânge de la 
nodul lui de la cămaşă. L-a călărit toată noaptea. Ăsta ar fute şi 
un nod de cravată. Şi nodul de la propriul lui ştreang. 

Iuri (timid): - Tu vorbeşti? 

Leni (râde înfundat.): A curs sânge, deci era virgină. Iubita lui 
era virgină (sare din pat şi aşa legat țopăie.) Sâc! Sâc! Era 
virgină! Era virgină! Vir-gi-nă! 

Ramses (îl priveşte pe Iuri vinovat.): - Aha, de asta nu ne-ai 
povestit şi tu despre iubita ta. Era virgină, n-ai avut curajul să 
faci pasul ăsta....(începe brusc să râdă.) 

Iuri (plânge.): - Nu e sânge de la ea, mi-am rupt un coş astă 
noapte, am strivit un ţânțar, uitaţi. (le arată nodul de la spate.) 
Nodul nu are sânge pe el. Am strivit un țânţar! 

Leni: - Țâmţari cât porcii zboară pe aici? Poate c-ar trebui să-i 
ducem la măcelărie. 


(Lui Ramses îi pornesc din nou ticurile nervoase.) 


Iuri: - Nu. Nu... (plânge în barbă.) 

Leni (Râde): - E roşu. Ai dezvirginat-o fiindcă te-ai mişcat în 
somn (filosofic). Trăim vremuri în care poți dezvirgina pe 
cineva şi visând. (râde diavolesc.) Îţi era ruşine, asta e, nu ați 
făcut sex niciodată, tu ai preferat să o faci cu găurile de la 
macaroane, ea cu clanţele de la uşi. 

Ramses: - Nici cu alea, că era virgină. O uşă deschisă nu te 
poate lăsa virgin. 


(Intră asistenta cu un pahar cu apă şi îl pune pe una dintre 
noptiere, țanțoşă.) 


Leni (ironic, flirtând): - Vedeţi că Iuri a făcut pe el. Sânge... 
Asistenta (îngrijorată): - Vai de mine, păi cum se poate aşa 
ceva? 

Ramses (acoperind): - Ne-am trezit şi am văzut...Bine că ați 
venit. 


(Asistenta iese.) 


Leni (către Ramses): - Eu nu vreu să ne dezlege, nodul de la 
spate e punctul ei G. Dacă ne dezleagă ea piere, neavând nicio 
plăcere. 

Ramses: - Femeia e plăcere, fără kilometrul zero nu poate fi 
spațiu şi nici timp... 


(Asistenta intră.) 


Asistenta (către Ramses): - Imediat, imediat. Am auzit că 
vorbeați despre timp, am venit; Pe Iuri îl vom schimba şi până 
vine domnul doctor, cred că ar fi cazul să vă schimb şi pe voi. 
Mirosiţi a urină. Jos cămăşile, să le duc la spălat! 

(Ramses, Leni şi Iuri înmărmuresc). 


Scena 13 


Leni (uimit, bâlbâit): - De ce să ne dezbrăcăm? Suntem curați. 
Asistenta ( liniştitoare): - Mirosiţi a urină. Le dau la spălătorie 
şi mâine le primiţi din nou. Jos hainele, hai! (dă să le desfacă 
nodurile.) 

Ramses (începe să plângă.): - O să îmi fie dor de ea. 

Asistenta: - Lasă că o să-ți aduc imediat cămaşa curată. 
(imperativ): Jos hainele! 

Leni: - Să nu le uitaţi, că ne-am învăţat cu ele....(plânge 
înăbuşit.) 

Iuri (ghemuit): - Eu nu mă las. Mie nu mi-o luaţi... 

Asistenta (uluită): - Îţi fac o injecție, dacă nu te laşi. (strigă 


Iuri: - Nuuu! Nu! 

Toma ( intrând, către asistentă): - M-aţi chemat? 

Asistenta: - Ajută-mă să-l dezbrac pe ăsta (îi arată pe Iuri.) că 
nu stă să îl dezleg... 

Toma (slugarnic): - Acuma, şefa....(Toma îl ia pe sus pe Iuri şi 
smulge haina de pe el. Iuri urlă. Asistenta îl termină de 
dezbrăcat pe Ramses. Ramses îngână surd un cântec. Asistenta 
strânge hainele şi pleacă. În urma ei iese Toma care, înfiorător, 
îi arată pumnul lui Iuri. Cei trei rămân în chiloți.) 

Leni (către Ramses): - Ne-au luat iubitele. Cui mai frământăm 
noi punctul G noaptea? 

Iuri: - S-au prins... 

Ramses (răstit, la Iuri): - Poftim, tu îndrăzneşti să vorbeşti? 
Leni: - Dar ce-ai cu el? 

Ramses (lui Leni): - Din cauza lui s-a întâmplat totul..., că a 
pătat patul. 

Leni (ironic): - În loc să-l lauzi şi tu că a avut curajul să o facă 
cu o femeie...tu îl critici. 

Ramses: - Putea mai uşor. Şi aşa o freacă toată noaptea. De ce 
trebuia chiar până i-a dat sângele? (nervos). În plus, e o gaură 
mare de țigară în salteaua lui. De ce n-a folosit-o pe aia? 

Iuri (sare şi-l îmbrânceşte pe Ramses.): - De unde ştii de gaura 
mea? 


(Leni sare să-i despartă.) 


Ramses: - Păi eu am făcut-o. Cu ţigara mea. Înainte să vii tu, 
eu am stat în patul ăla. 

Iuri: - Porcule, de aia pute a pişat. 

Leni: - Potoliți-vă! 

Ramses: - O ungi în fiecare seară şi nici cu ea n-ai curajul. O 
ungi şi te rogi la ea. Ea e Dumnezeul tău. Sper să simţi, când o 
s-o faci, o ţigară aprinsă în vârful sculei. 

Iuri (se adună.): - Shhhh! 


(Cu toţii se liniştesc. Se aşază.) 


Leni (bând paharul cu apă de pe noptieră.): - Hai să vorbim 
despre cum a fost. (face trei flotări.) O iubeam, dar a dispărut, 
era frumoasă, avea sâni moi şi lăptoşi. Când îi luam în palmă 
sfârcul lor îmi lustruia osul. 


Scena 14 


Iuri (trist): - Era aşa de frumoasă că şi în plăcere îmi era teamă 
să nu o doară. Nu îndrăzneam fiindcă era prea fragilă. Nu avea 
sâni mari, dar vârfurile lor erau ca murele, dulci. După ce îi 
sugeam eram ca ursul, murdar de movul fructelor sălbatice. 
Uşurat de ejaculări cardinale... 

Ramses: - Ca de sânge. Poate erau mure alea din pat şi poate 
credea că ne-am pişat pe noi. ŞI tu cu sânge. 

(Asistenta strigă la ei din culise sau crapă uşa şi le spune). 


Asistenta: - V-aud, v-aud! Sunt aici, la uşă. Vă păzesc cât nu 
staţi legați. Puteți vorbi! Dacă nu vă potoliți, vă potoleşte 
Toma. 

Leni: - Suntem cuminţi. Nu facem rău. (asistenta se retrage.) 
Ramses : - Ce mă enerva e că niciodată nu îmi puteam atinge 
propriul nod. Trebuia să mă frec de pereți, de pat ca să se 
excite, nu îl puteau atinge cu mâinile. Punctul G al ei aşteaptă 
şi acum. E roşu, e în călduri. Geme, respiră o dorință. 

Iuri: - Cine ştie pe unde sunt săniile acelea unse cu ea...Cât 
cinism. Ea nu pleacă, ci doar ung tălpile săniilor cu ea. Cene să 
le-nţeleagă pe femeile astea? Dacă nu făcea femeile, Dumnezeu 
nu făcea nici filosofia! 

Leni: - ...eram aşa strânşi în cămăşoaiele alea că transpiram 
mereu ca şi când aş fi făcut dragoste. Poate că sudoarea 
captivității e aceeaşi cu a facerii dragostei. 

Ramses (sare): - Evrika! Asta e. Voiau să ne chinuie, voiau să 
vadă... 

Leni (ursuz): - Dar nu puteam atinge punctul G şi dacă nu-l 
atingeam, riscam să mă lase iubita. Eram atât de strâns în 
cămaşă că nu puteam respira nici cât să iubesc. Şi dacă mă 
dezlegam pierea nodul, pierea punctul ei G. 

Iuri (strategic): - Trebuie să ne gândim ce vom face după ce ne 
vor pune iar în cămăşoaie. (lui Leni îi încep iar ticurile, face 
spumă la gură, epilectice, iar Ramses merge şi îl ţine de cap 
până se linişteşte.) 

Ramses: - Trebuie să aşteptăm şi să continuăm să le visăm. 
Aşa se rezistă şi în puşcărie, prin vis, iar singurătatea e o 
puşcărie. 

Iuri (nervos): - De unde ştii? Ai fost tu în puşcărie? 

Ramses (rupând ideea): - Să cerem hârtie. Putem să facem 
rebusuri cu amintiri despre ele, ca să nu le uităm... 


29 


Leni: - Dar cine ştie dacă nu s-o fi schimbat alfabetul de când 
stăm aici. Poate lumea gângureşte, poate s-a întors la maimuțe, 
poate dialoghează prin felul cum plouă, o ploaie e o silabă. 
Ramses: - Era frumoasă femeia mea. Ne iubeam până la 
diabet. Treceam din comă-n comă, ca prin vămi...Mă rugam în 
orgasmul cu ea ca-n biserică. Aproape că ne venea să ne facem 
cruce eu cu jetul cald, ea cu puterea de a-l primi. 

Iuri: - Înălțător şi trist. 


(O undă de muzică) 
Scena 15 
(Intră asistenta cu cămăşile de forță şi se îndreaptă spre ei). 


Asistenta (tuturor): - Cine e cuminte şi mă lasă să-l îmbrac are 
de la mine o bomboană! Ia să vă văd! 

(Toţi imită câinele flămând). 

Iuri: - Eu! Eu! Vreau eu! 

Asistenta: - Păi o să vă aduc trei bomboane. (către Toma care e 
dincolo de uşă.) Toma! Ajută-mă! 


(Cei trei pacienţi tresar. Intră Toma.) 


Toma: - Da, să trăiţi! 
Asistenta: - Ajută-mă să-i îmbrac! 


(Pe rând, şi în timp ce pacienții par să cânte un cântecel de 
copii, asistenta şi Toma îi îmbracă, strângându-le nodurile la 
spate). 


Toma: - Mă scuzaţi, nu le-au făcut totuşi noduri prea mari? 
Parcă-s buzdugane! 

Asistenta: - Sunt bine. Lasă-le aşa! Hai să ieşim să se culce, le 
aduc dimineață bomboanele. 

Iuri, Leni şi Ramses (în cor): - Mulţumim, doamnă asistentă! 
(Asistenta iese urmată de Toma, care le zâmbeşte a răzbunare). 


Iuri (către Leni): - Ni le-au adus înapoi. Parcă nu îmi vine să 
cred. 

Leni: - Vezi, nu-s nici ei chiar aşa răi. Răutatea asta a lor are o 
scuză: e plătită. 

Iuri: - Dar tota lore. 

Leni: - Nu chiar. 

Ramses: - Ei sunt plătiți să urască aşa cum noi nu suntem 
plătiți să nu iubim. Gata. Hai să ne culcăm. Vedem dimineaţă 
ce e de făcut. 


(Se stinge lumina. Pauză. Fum) 


Iuri: - Leni, nu pot să dorm. 

Leni: - Tu crezi că eu pot? 

Iuri: - Mă gândesc la cum ar fi fost să nu mai am nodul... 

Leni: - Dar bine că-l ai. Uite, eu îl simt sub mine... 

Iuri (naiv): - Nu văd, că e noapte! 

Leni: - Nu, dobitocule, uite situația, de data asta l-au strâns mai 
tare. 

Ramses (molfăie obscen): - Şi mie mi se pare. 

Leni: - Parcă au intrat la apă, cu toate că sunt curate. 

Iuri (franc): Da, ce-i al lor e al lor. 

Leni: - Uite, vă fac o confidență. 

Ramses (într-o rână): - S-auzim. 

Leni: - Când ne luaseră cămăşile, eu numai la punctul ei G mă 
gândeam. Îl mototoleam ca pe plastilină. Ardea ca un soare, se 
rostogolea pe mine ca un bulgăre de zăpadă şi se mărea de 
mine, din albul meu. 

Iuri: - Să înţeleg că tu îi erai zăpadă? 

Leni: - Da. (muzică lină.) 

Iuri: - Şi arăţi a zăpadă! (râde) 

Leni:- Se rostogolea la vale pe mine şi la un moment dat 
bulgărele s-a izbit de un perete. S-a spart şi a început să curgă 
sânge. 

Ramses (captivat): - Din cine? 

Leni: - Asta e că nici eu nu ştiu. Nu mă durea şi n-o durea. 
Imaginaţi-vă un bulgăre mare alb, sângerând. Sângeram 
amândoi, de aceea nu ne durea. Ne contopisem. 


(Intră lumina, ca şi cum s-ar face încet, încet ziuă.) 
Scena 16 


Iuri (căscând): - Vezi, ne-am gândit prea mult la bulgăr. S-a 
făcut ziuă de la el. 

Leni (se ridică în picioare şi se plimbă aşa legat.): - Da la orice 
avalanşă se face ziuă, chiar dacă ea aduce moarte. Nu ştiaţi? 
Ramses (privindu-şi cămaşa): - Nu, nu ştiam. Altceva, ce mai 
ai să ne comunici deosebit de important pentru ţară? 

Leni (lui Ramses, sec): - Nu îmi place ironia ta. 

Ramses: - Leni, nici mie nu-mi plac aerele tale de filosof, dar 
le suport pentru că nu am de ales. Stai în buboiul ăsta ca într-o 
agoră şi freci menta. 

Leni (se aşază pe pat): : - Fie...nu mai zic nimic! 

Iuri (luminos): - Bine că ne-au dat înapoi hainele! 

Ramses: - Apropo, vouă nu vi se pare că ne-au rămas mici? 

Că au intrat la apă? 

Iuri (către Leni): - Medicamentele nu le luăm? 

Leni: - Iuri, ce ai păţit, ştii bine că în fiecare noapte le arunc pe 
geam pe toate. Să creadă că le-am luat...Nu suntem nebuni... 
Iuri: - Poate că şi pastilele alea erau nişte puncte G , strecurate 
de asistentă! 

Ramses: - Şi, vrei să zici că noi le-am aruncat? Idioţilor (râde- 
plânge) Sunteţi nişte idioţi! 

Iuri : - Orice medicament e un punct G stârnit, dacă nu te 
omoară! Toată materia e puncte G. Molecule G, atomi G... 
Ramses: - E un căcat. Femeia e femeie, nu se poate suplini nici 
măcar prin Dumnezeu. Numai că e precum creta, scrii cu ea o 
viață, practic îţi scrii viața, apoi are un flux temperamental în 
ea care o transformă tot pe ea în apă. Şi se duce naibii 
povestea. 

Iuri: - Păi dacă ai creierii muci şi nu o ştii păstra! 

Ramses: - Tu vorbeşti, fătălăule? Până mai ieri căutai găinile 
de găoaze pe-aici prin curte. Până şi găicile de la haine ţi le 
futeai de disperat, acum dai lecţii şi îmi zici mie că am creierii 
muci? 


(luri se ridică, se apropie de el, nervos, dar la jumătatea 
drumului îşi dă seama că nu are de ales şi se întoarce). 


Iuri: - Nici nu mă încure cu tine, dacă mă lupt cu unul cu 
creierii muci înseamnă că îi am la fel, sau mai rău. 

Ramses (către Leni): - Ziceam că parcă ne-au rămas mici 
hainele, sunt strâmte. (priveşte mai atent, într-un pliu vede o 
țesătură.) Parcă nu e haina mea. Uite, văd şi o literă cusută! 
Leni: - Numărul camerei? 

Ramses: - Nu. Litera I. 

Iuri (sare ca ars): - 1? 

Ramses (superior): - I. 

Leni (uimit): - Păi asta e haina lui Iuri. Ne-au schimbat hainele. 
Iuri (sare să-l bată): - Porcule! 

Ramses (cu ticuri): - Ioana... 

Leni (îşi priveşte haina): - La mine e cusut un R... 

Ramses (turbând): - Nu se poate!!! Nu se poate!!! 


(Muzică mai violentă, de fundal.) 

Scena 17 


Leni: - E îngrozitor... 

Ramses (geme): - Ioana! Ioana! 

Leni: - Iuri, numai tu poți să ai haina mea. Te omor (nervos). 
Îmi regulezi iubita, rusnac puturos!? 

Ramses: - Şi tu pe Ioana, Leni! 

Iuri (lui Ramses): - Şi tu pe a mea, Ramses! 

Leni (nervos, urlând): - Nimic nu mă enervează mai tare decât 
că sunt legat şi nu pot să vă omor. 

Ramses (turbat): - Nici pe mine. 

Leni: - Propun să ne liniştim....e curios cum tocmai ele nu ne 
lasă să ne certăm. Ne țin strânse cu punctele lor G, să nu ne 
certăm pentru ele. 

Iuri: - Poate ne-au înşelat ele! 

Leni: -Asta e clar, dar cu celălalt. Şi asta numai din confuzia 
asistentei...ele, na, cum să reziste, s-au trezit aşa de aproape, 
strânse de un organ fierbinte. 

Ramses: - Toţi suntem vinovaţi. (se plimbă şi fluieră). 

Iuri: - Femeia mea cu altul... 

Leni (nervos): - A tuturor cu altul. Pizda mă-sii de viaţă. 

Iuri: - Şi mă-sa vieţii e cu altul! (către Ramses) Ramses, tu de 
ce fluieri atâta? 

Ramses (acid): - Fiindcă aşa fac eu când mă dau cu sania! 

Iuri (sare nervos să-l lovească, dar se abţine.): - Porcule... 
Ramses: - Lasă că şi ea tot în porc a ajuns. 

Leni (plânge înăbuşit.): - Ce ne facem? 

Ramses : - Să schimbăm iute cămăşile! Să-i chemăm să ne 
ajute. 


(Cei tre urlă „Doamna asistentă” şi „Ioma”, dar nu vine 
nimeni.) 


Leni (complăcându-se): - Asta e. Nu suntem auziţi. Vom 
continua aşa. 

Ramses (bâlbâit, cu ticuri): - Nu, nu, nu se poate să trăim cu 
femeia celuilalt....Ce vom face ca să nu îi atingem punctul G? 
La noapte vom dormi în picioare? 

Leni (încercând să-l înduplece, îl ia pe după cap pe Ramses.): - 
Auzi tu, nu e chiar aşa. Creştinismul ne cere să dăm totul 
celuilalt, chiar şi femeia. 

Leni (pragmatic) : - Nu, creştinismul cere să îl iubim ca pe noi 
înşine, nu să îi dăm chiar totul. Nu se împrumută batista, 
lentilele de contact, chiloţii şi periuţa de dinţi, pieptenele... Ah, 
şi femeia! 

Iuri: - Şi ce facem? 

Ramses (îl tachinează pe Iuri): - Eu ştiu ce fac... 

Iuri (sare să-l lovească cu capul.): - Te omor! 

Ramses: - Nu da cu capul ăsta. Cu celălalt n-ai fost în stare să 
dai unde trebuie. (râde şi atinge punctul G al lui de marginea 
patului şi mimează, vulgar, un orgasm). 

Iuri: - Hai la culcare. Dormim într-o rână, să nu le excităm. 


Scena 18 


(Se stinge lumina încet-încet, cei trei pacienți stau în paturile 
lor şi discută în beznă. Cu spatele la public, astfel încât 
nodurile lor să se vadă strălucitoare, luminate.) 


Leni: - Noi stăm aşa şi ne gândim la ele, dar poate că şi ele se 
gândesc la noi, poate ele ne cred utere, mai departe, organele 
lor mari, halele lor de procreare. 

Ramses: - Crezi că gândesc? 

Iuri: - Poate că nu gândesc, dar simt. Prin toți porii o adiere de 
abis, o boare usturătoare, ca dinaintea morții. 

Leni (către Iuri): - Iuri, tu tot un țăran ai rămas, din ăla cu 
pământ sub unghii, dar de data asta le zici bine. (luri 
zâmbeşte). 

Ramses: - Crezi că lor le place cum le excităm? 

Iuri: - Nu ştiu. Cu femeile e greu de ştiut. Era o femeie pe 
vremuri, care s-a zvonit că atât de des mima orgasmul, ca să îi 
placă soțului ei, că a uitat cum e să ai orgasm. 

Leni (mirat): - Cum să uiţi cum e să ai orgasm? Cum se poate 
uita? E ca şi când... 

Iuri (blocându-l): - Nu. Te rog nu mi-l descrie. (Priveşte cu 
jind la Ramses). 

Ramses (demonic): - Înghiţi în sec, Iuri, nu? Poftă bună! Poftă 
bună de nimic! (râde.) 

Leni: - Punctele G, puncte G. Sunt în contra noastră. (pufăind.) 
Când să te dezlegi să le bucuri, ele pier. Dacă nu le exciți eşti 
soț impotent. Bine că nu ne îmbracă măcar. Fir-ar să fie de 
filosofie. 

Ramses (crizat, se ridică-n fund.): - Aaa. Îmi vine să mor. Şi 
dacă e la altul, la tine, Leni, nu le poate da jos că piere de tot 
Ioana mea, Ioana. Mai bine moartă sau cu altul? 

Leni (râde-plânge): - Cu altul. 

Iuri (tuşind): - Acum trebuie să dormim iepureşte. Oricare 
dintre noi poate să îl căpăcească pe celălalt. (cu spume la gură.) 
Zău dacă ştiu cât ne mai putem abţine. 

Ramses (nervos şi el): - Şi nici nu ne putem băga sculele în el, 
că e la spate. 


(Linişte) 


Iuri (serios, către cei doi, care aşteaptă.): - Ar fi totuşi o 
soluție...! 

Leni (brusc) : - Hai, măi, du-te dracului! 

Ramses (către Iuri): - Poponar împuţit! Du-te şi trage-ţi-o cu 
gura sticlei de votcă, oligrofren ramolit. (scuipă a scârbă.) 

Leni (către Ramses): - Ramses, nu mai sta te rog pe spate, stai 
mai într-o rână! 

Ramses (către Iuri): - Nici tu, boule, n-avem voie să ne lăsăm 
pe spate, ca să nu ne mai înşele...că ele ne-nşală...sau oare noi? 
Iuri: - E numai vina asistentei! 

Ramses: - Când ies de-aici şi-o prind, jar mănâncă! Scorpia. 


Scena 19 


Leni : - Ce ai să-i faci asistentei? 

Ramses (pervers): - Am să i-o trag în fiecare por, până rămâne 
gravidă în atâtea locuri că moare. De bulimie, explodând. Până 
va fi un mutant. 

Iuri: - Nu se poate, corpul nu-i permite! 

Ramses: - Prostii, tu nu ai auzit că orice gaură în care intră un 
organ sexual, îşi crează mai departe de la sine un uter, trompe 
uterine, tot tacâmul. Chiar şi o orbită de mort dacă ți-ar fi 
vagin, când ai dezvirgina-o, prin creier încolo, pe lungimea 
nervului optic i-ar creşte un uter conjunctural, ca să-ți facă 
copii. Probabil că ţi i-ar naşte prin ureche sau prin nas. Ori prin 
cezariană, adică prin ceafă. 

Iuri: - Atunci şi găurile biliardului şi gaura cheii...? Toate cu 
care am copulat şi-au dezvoltat asemenea organe interne. 
(muzică leneşă.) 

Ramses: - Păi nu te-ai prins prostule de ce nu mai ies bilele din 
biliard niciodată? Se încurcă printr-atâta măţăraie, printre 
atâtea trompe uterine. 

Leni: - Cred că am ajuns la miezul unei discuţii interesante. Vă 
dați seama ce dragoste are natura faţă de bărbat dacă în orice 
obiect îşi bagă el scula, acesta se face luntre şi punte şi devine 
femeie. O verigă, un inel, un cerc, un ochean, un rulment, o 
piuliță, o dulie de lampă... La toate astea le cresc utere pe mai 
departe. Se fac întregi industrii de dragoste unde e procesată 
sperma şi învățată pe de rost, ca alfabetul. Cât feminin e în 
această hărnicie! (luminat). Aici nu se poate să fie decât mâna 
lui Dumnezeu.(se aprinde un bec.) 

Iuri: - Obiectele încep să devină femei. Unele se lasă iubite, 
altele poate că or să ne alăpteze în curând, cu colțurile (le arată 

o noptieră.) Acestei noptiere, cine ştie că n-or să-i spună copiii 
noştri mamă, sau chiar noi, nu se ştie. 

Leni: - De acord, dar până atunci (îl priveşte cu indignare pe 
Ramses.) ce facem cu nodurile astea; s-a încins al meu (îl 
priveşte pe Iuri.) 

Ramses: - Vin eu să-l mângâi şi tu stai cuminte, te laşi. 

Iuri: - Bună idee, ca să nu ne mai înşele! Femeilea astea! 
Tristele şi dulcile astea! Răni ce nu trec. 


(Ramses se apropie de Leni, îi mângâie nodul, au un orgasm în 
doi, gem, o muzică inundă camera, un fum cotropitor. Cu pas 
încet se apropie de ei şi Iuri, care li se alătură. Într-o 
senzualitate ucigătoare, aceştia îşi mângâie nodurile pe apucate 
cu fața, cu gura, cu limba, pe o muzică tot mai stridentă.) 


Scena 20 


(Leni îi îmbrânceşte, îi dă la o parte, se privesc, aşa, ca trei 
mumii înfăşurate. Muzica încetează. Lumină maximă pe ei.) 


Leni: - Voi chiar nu realizaţi ce se întâmplă? 

Ramses (încă extaziat): - Nu. Nu... 

Iuri: - Ba da, o mare plăcere, acum simt într-adevăr că o am. 
Leni (scârbit şi distrus): - O ai pe dracu să te ducă! Poate că 
astea nu sunt puncte G. 

Ramses (blocat): - Ce ai spus? 

Leni: - Că poate că nu sunt puncte G. 

Iuri: - Dar ce să fie? 

Leni (ipotetic): - Poate că sunt creierele noastre care coboară 
din noi înspre pământ- aşa cum sufletul se ridică la cer- numai 
că ele merg în pământ coborând prin noi, noi am murit fizic, 
dar nici nu sesizăm. Hă, hă, că de când n-am avut o femeie nici 
nu e aşa ciudat. Creierele noastre urmează traseul firesc, spre 
pământ. La ele ajunge informaţia că noi am murit.... Am citit eu 
asta că se poate- da, da! Când apăreau şi ziare! La ele ajunge 

informația, doar că trupul nu acceptă. De ce? Pentru că e în 
altul. 

Iuri (confuz şi apocaliptic): - Se poate aşa ceva? 

Leni: - Desigur. Şi cu cât ne vom zbate, ne vor ajunge mai jos, 
înmuindu-se nodul. 

Ramses (se ridică şi umblă aiurea cu ochii pierduţi în zare.): - 
Iar n-o mai am pe Ioana. E ca norocul. 

Iuri: - Totuşi, de ce ne face Dumnezeu asta? Ce l-a apucat. E 
cretin? Vrea să îi sufle iubita vreunuia dintre noi? (Ramses 
scuipă pe Jos.) Cele trei noduri vrea să le facă Sfântă Treime? 
Ce naiba? Nu înțeleg. 

Leni (cu ticuri): - O Sfântă Treime din puncte G. (Râde cretin 
şi dansează în pat cum poate.)...U, U, U... 

Ramses: - Vrea să facă un copil cu o muritoare, poate. Şi nu 
ştie pe care dintre femeile noastre. 

Iuri (bucuros): - Stai! 

Ramses: - Ce? 

Iuri: - Că poate a luat-o pe asistentă... 

Ramses: - Şi atunci de ce iscă vâlvă între noi? Divide et 
impera! Pradă de război: ele! 

Leni: - Am putea să ne rugăm frumos la punctul G al fiecăruia, 
„salinitatea lui tot n-o să facă minuni... 

Iuri: - Dar Dumnezeu nu are sex. Nu se poate. 

Leni (către Iuri): - Te contrazici, luri,....adineauri spuneai că... 
Iuri (nervos): - Toţi ne contrazicem, asta facem, teoretizăm, 
vorbim aiurea, împuşcăm adieri şi căutăm țurțuri în aprilie. Ne 
contrazicem şi prin faptul că prin aceleaşi nări ne intră şi ne 
iese aer, dacă e aşa. 

Leni (trist, spăşit): - Eu propun să ne culcăm, noaptea e un 
sfetnic bun. 

Ramses : - Şi un idiot totodată! 


(Cei trei se aşază pe paturi şi pârțâie cu gura, fac uşoare gesturi 
de nebuni, ticuri verbale, copilării.) 

Leni: - Hai să ne rugăm la punctul G al celuilalt. Ramses, tu 
priveşte-l al lui Iuri, eu îl privesc pe al tău şi Iuri pe al meu. 
Stăm spate-n spate. Ca un cadran de ceas. 


(Se stinge treptat lumina. Se văd în noapte nodurile luminate şi 
se aud ei rugându-se la ele; „Tatăl nostru care eşti în ceruri, 
Sfinţească-se numele tău...” Fum.) 


Cortina 


Actul al II-lea 


Scena 21 


(Camera e luminată slab şi în altă culoare. Paturile şi noptierele 
sunt aşezate altfel. Undeva, pe un perete se află o oglindă 
înaltă. Se aud sunete de jazz. Intră asistenta şi le aduce, 
fiecăruia, câte o cană cu ceai. Le pune pe noptiere, cu câte un 
pai, apoi iese. Toţi trei o privesc uimiţi, nu le vine să creadă.) 


Iuri: - Măi să fie!!! 

Leni: - Aşa ceva e de necrezut. 

Iuri: - Credeam că a...luat-o.. 

Ramses (lehămisit): - Ai văzut ce simplu îi e? N-a zis nici pâs, 
ne-a lăsat ceaiurile şi câte un pai şi a plecat. Aşa sunt toate... 
Iuri: - Şi Ioana? 

Ramses: - Devreme ce o molfăi toată noaptea în troaca patului 
tău, da. 

Leni: - Ce e incredibil e că deşi o văd pe asistenta asta, care e 
singura vinovată... 

Iuri (urlă): - Pe dracu. Nu e de vină, ele sunt de vină, femeile, 
nu asistenta...ale noastre-s de vină. Ele au mers pe scula altuia, 
care poate să le bucure mai...apăsat. 

Leni (continuând): - E încredibil că deşi o văd pe asistentă asta 
vinovată pentru tot, (Iuri scuipă.) nu îmi vine să o omor... 
Ramses: - Pentru că simți în adâncul tău că femeile sunt 
instabile şi bărbații sunt prea comozi ca să le ţină lecţii de 
morală. Că dacă e să vorbim de morala lor... 

Leni (nevrotic): - Dar (către Ramses) apropierea asta a fost 
forțată, practic am fost legaţi de ele. Ia tu un om de pe stradă, 
pune-i un morcov în cur şi trimite-l legat la mâini prin oraş. 
Nu-l va strivi? Ba bine că da! 

Iuri: - Dar noi nu am făcut decât să ne aşezăm... 

Ramses (acid) :— Vă dezvinovăţiţi, perverşilor, gândul vostru 
nu a fost decât să le-o trageţi femeilor prietenilor voştri. Asta a 
fost primul vostru gând. Pe unde să le-o mai trageţi. În ce 
poziţii (ritm nebunesc). Poziţia roabă, sclavă, capră, scaun, 
cârtiță, câine, mâţă, girafă şi elefant. (urlă turbat.) Sunteţi nişte 
fătălăi toți. Aţi fi în stare să nu mâncaţi ca să v-apuce ulcerul şi 
să v-o trageţi în propriul ulcer. 

Leni (exact): - Şi tu nu? 

Iuri (încercând să soarbă din ceai): - El? El nu. El o visează pe 
loana. 

Ramses (aspru lui Leni): - Da, prostule, şi tu o ai c-aşa a căzut 
lepra asta, scârba asta, căcatul ăsta cu schimbarea. (turbat) Zi, 
îti place alunița ei dintre pulpe? Spune, zi, că-ți priponeşti 
spermatozoizii de ea, legându-i de coadă ca să intre pe rând, zi! 


(Putin fum.) 
Scena 22 


Leni: - Mă feresc şi să o ating. 

Iuri: - Pe dracu. (râde fad.) Auzeam eu noaptea cum te chinui 
să-i ajungi punctul G cu limba şi îl pişti cu un cârlig de rufe, ca 
să-i placă! 

Leni (agitat): - Nu am niciun cârlig de rufe...(dă să plângă.) 

Iuri: - Păi da, de unde să ai? Nu aveai cum lua. Eşti legat în 
punctul G (râde). 

Ramses: - Când ne-au uscat hainele, le-o fi luat în grabă de pe 
sfoară, cu tot cu cârlig şi o fi rămas. 

Iuri: - Incredibil...mi-e greață, dacă o să borâm aici şi voma 
mea o să aibă un punct G. Spune, Leni, o să te dai la ea? 

Leni (umilit, plânge): - Nu, Iuri, nu! 

Iuri: - Măcar atât, Leni...măcar atât. 

Leni (problematic, plimbându-se pe marginea patului): - Oare 
cum putem face să le simțim aproape fără să ne apropiem între 
noi? 

Ramses: - Cam greu. Femeile sunt la jumătatea dis-tanței 
dintre soți şi amanți (Ii face cu ochiul lui Iuri). 

Iuri (îl apucă ticurile): - Am putea când adorm cei din ele, de 
pildă Leni, când adormi tu, eu vin şi răsucesc nodul tău de la 
spate, tu, Leni, pe al lui Ramses, când adoarme. Şi tot aşa. 
Leni: - Păi ne furăm singuri căciula. De ce când adoarme 
fiecare? 

Iuri (bizar): -Ţi-e frică? 

Leni: - Nu, dar nu mi se pare bine să umble...bărbaţii la 
bărbaţi. 

Ramses (sever): - Crezi că dacă am umbla fiecare cu morcovul 
celuilalt în cur n-ar fi bine? Crezi că aşa nu s-ar împlini 
principiul creştin de „celălalt”? 

Iuri (lui Ramses): - Fătălăule! 

Ramses (ironic): - Ia te uită cine vorbeşte, cel care nu şi-a 
dezvirginat nici măcar încheietura mâinii, sângerând, prostul 
nostru cel de toate zilele sau, o, pardon, cel care a început ce 
continui eu acum. (îşi mângâie cu bărbia haina şi geme sexual.) 
Iuri (nervos şi sincer): - Ştiţi ce, dacă vreţi v-o spun pe aia 
dreaptă. 

Leni: - la s-auzim! 

Iuri: - Femeia mea este încă virgină. Nu am dezvirginat-o. Nu 
era sângele de la ea. 

Ramses (mândru): - Ei, draci... 

Iuri: - Nu, nu, cloceam în nod un ou de vrabie uitat. L-am cules 
de pe streşina spitalului, când mă plimbam noaptea. 

Leni: Bun, dar oul n-are sânge. Ţie ţi-a curs sânge! 


(Leni şi Ramses îl privesc întrebători). 


Iuri (trist): - E demult acolo, în nod, oul, a clocit la căderea lui, 
la excitaţiile lui, cred că s-a făcut vrabie şi încerca să zboare şi 
s-a strivit noaptea când mă întorceam pe cealaltă parte. 

Leni: - Îţi schimbai poziţia, nu ţi-o frecai prea bine așa. Îţi 
amorțea mâna, este? 

Ramses (râde): - Păcăliciule! Eşti un curvar de noduri... 


Scena 23 


Iuri (se bâlbâie): - Am ucis pasărea, e, deci, mai grav decât să 
faci sex prima dată... 

Leni: - La ea prima! 

Iuri (priveşte în pământ): - Şi la mine! 

Ramses (râde): - Hoho! Ia te uită, Don Juan e virgin, ţeava lui 
nu a tras niciodată...acum ne spui? 

Iuri: - Am omorât o pasăre. A trăit la mine în nod, cred că asta 
a făcut-o pe iubita mea să nu mă părăsească, fâlfâra acolo şi o 
excita. Îi urcă fiori până la cer, de unde îl trăgeau jos pe 
Dumnezeu. 

Ramses: - Eu, eu am avut multe femei la viața mea, ştiu cum e, 
dacă nu ai putere în muşchi, ele nu stau lângă tine...Unele au 
sexul atât de adânc că intră cu el în şinele de trenuri şi cine ştie 
unde se sfârşesc. Prin ce gări. 

Leni: - Totul e ca femeii să îi dureze mult excitarea, să simtă 
furnicar în jurul sfârcurilor şi pe gât. 

Iuri (atent, ca un elev.): - Da, am notat. 

Ramses: - E foarte important să nu oboseşti şi să îți modulezi 
penisul în ele lent, ca şi cum vântul ar întoarce o filă de carte. 

Iuri (bucuros): - Fila aceea cu acţiunea mai bună, mai 
captivantă! 

Ramses (cu salivă la gură): - Da. Aşa, să ştii să ejaculezi numai 
când trebuie şi după ce totul s-a înfierbântat agresiv. E şi o 
tehnică de răcire a spermei. 

Iuri: - Cum? 

Ramses: - Când femeia e caldă ca jăratecul tu trebuie să-ți 
imaginezi că sperma ta e zăpadă, că o răcoreşti. 

Leni: - Şi atunci chiar o răcoreşti. Ce îţi imaginezi contează. 
Dacă tu zici: sperma mea trebuie să fie crivăţ, vin avalanşele-n 
ea când nu mai poate de cald. Nimic nu e mai frumos decât 
schimbul de temperatură. 

Ramses (orgasmic): - De altfel el face brobonele de sudoare, 
vestitele broboane de sudoare pe care, la o adică, dacă se 
termină apa, vei putea pleca tot alături de femeia ta cu Arca lui 
Noe. 

Iuri (copleşit şi tâmp): - E minunat ce spuneți. Nu am mai 
mângâiat niciodată...(ia o gură de ceai.) 

Ramses: - Poate vei avea ocazia. Cu femeile ai de fapt relația 
pe care o ai cu tine însuți. 

Leni (întins): - Uite, eu am în noptieră, în sertarul de jos, nişte 
tencuială căzută de când a plecat ea, trântind uşa. Aş vrea să o 
dizolv în ceai, poate că ar trebui s-o rog pe asistentă, îşi mai 
spală şi ea din păcate... 


Scena 24 


Ramses (rău): -Şi pe mine nu mă serveşti. Poate (arată spre 
propria haină) şi-o recunoaşte. 

Iuri (glumind către Ramses): - Milogule. 

Leni: - Dacă o dizolv...e o modalitate de a o simţi aproape, pe 
ea cea de la momentul acela. Că am păstrat bucata de tencuială. 
E cu flori. Are o glazură de humă, groasă şi încă e pe ea aerul 

respirat de noi de sub cearceafuri.. Aer închis, aer de doi. Aer 
sfânt. Aer dicotiledonat. Ca fasolea. Zi după mine! 

Ramses (se bâlbâie): - Di-co-ti-le-do-nat! 

Leni: - Bravo. E ca fasolea...aerul de doi ţine de foame. Aerul 
de unu e gol în stomac. 

Iuri: -Vreau şi eu puţină tencuială. (timid). De multe ori am 
trântit eu uşa, măcar aşa să suport penitența lipsei femeii mele, 
bând tencuiala căzută pe care ea nu s-a gândit să o adune. 
(soarbe din ceai.) 

Leni: - Dacă vrei...(se foieşte, nervos, încearcă să se dezlege.) 
ale dracului boarfe, nici să bei un ceai nu poț de penitența 
punctului G. Îmi vine să îl rup şi să-l arunc la gunoi ca pe un 
avorton. 

Ramses: - Şi femeia ta, plăcerea ei! Nu te gândeşti? (soarbe 
din ceai.) 

Leni (scuipând a lehamite.): - Ai tu grijă să o călăreşti până 
mai are puţin şi-ţi cere şa. 

(Intră asistenta. Vine spre ei.) 

Ramses (lui Leni): - N-ar strica să facă aici şi un hipodrom. 
Iuri (râde acut şi cretin): - .... 

Asistenta (luându-le ceştile): - Aţi terminat ceaiul, nu? 
Ramses (către asistentă): - Doamnă asistentă, mai vine 
doctorul? 

Asistenta: - Mai are câteva saloane şi vine. 

Ramses: - Aş vrea să vă rog ceva, dacă se poate... 

Asistenta: - Da, spune. Mai vrei o cană cu ceai? 

Ramses: - Nu asta. (Iuri şi Leni privesc miraţi.) Aş vrea să-mi 
dați din sertarul de jos al noptierei mele reportofonul. E un mic 
reportofon. Vreau să ascult... 

Asistenta (execută): - Da, sigur. 

Ramses: - ....puţină muzică. Simt nevoia de relaxare. 


(Asistenta îi pune reportofonul pe pernă. Ia ceştile şi pleacă.) 

Iuri: - Ce muzică ai acolo? Beatles? 

Ramses: - Pe naiba. (lui Leni) Am şi eu ceva. Nu numai tu ai 
tencuiala aia cee vrei să o dizolvi şi... o s-o faci la următorul 
ceai....(râde.) 

Leni: - Ce ai? 

Ramses: - Aici am înregistrat paşii ei plecând... 

Leni (luminois): - Când te-a părăsit? 

Ramses: - Când m-a părăsit mai demult. Apoi ne-am împăcat. 
Apoi iar ne-am despărțit. Adică... 

Iuri: - Ioana? 

Ramses (trist): - Ioana. 


Scena 25 


Iuri (nerăbdător): - Dă-i drumul... 

Ramses: - Numai să pot! (încearcă să pornească reportofonul 
cu dinţii, cu limba.) 

Leni: - Îi sorbi paşii, milogule, dar tot n-ai s-o mai ai. Crezi că 
paşii ei sunt punctul G? Nu...el e la mine. 

Ramses (sceptic): - Nu mă mai enervezi , Leni, m-am obişnuit. 
Iuri: - Porneşte-l cu dinţii. Ochi pentru ochi, dinte pentru 
dinte...Ochii loanei...(visează). 

Leni: - Dă-i drumul! 


(A pornit aparatul. Toţi ascultă cu urechile îndreptate către ea. 
Se aud nişte paşi cu tocuri care sună pe ciment. Parcă cei trei 
ascultă cu ochii.) 


Leni: - Auziţi ce ritm frumos? 

Iuri: - Excelent. E muzică plecarea ei. 

Ramses (trist): - Simfonie. Vals. E total. 

Iuri: - Dă mai tare! 

Ramses: - Nu se poate... 

Iuri: - Ce, ţi-e teamă că pleacă mai mult? Mai apăsat.. 

Ramses: - Iuri, tu vorbeşti de apăsat? Tu care nu ştii să fuți o 
gâscă? 

Leni: - Era vrabie...(râde) 

Iuri (tăcut): - Să ascultăm! 


(Cei trei ascultă şi îşi bisericesc ochii de emoție.) 


Ramses: - O aud mişcându-sc... 
(luri se mângâie orgasmic, cu ochii închişi.) 


Leni: - Eu aud cum creşte carne pe mişcarea ei. Parcă face 
caligrafie, aşa merge....E divin. 

Ramses: - Creşte carnea pe ritmul ei. 

Leni: - Dar e chiar un ritm, ai putea să compui pe el ceva. 
Ramses (ascultând, în şoaptă): - Îmi acompaniază viaţa de un 
timp. 

Iuri: - De ce nu scoţi un ambum cu muzica asta de paşi 
plecând? 

Ramses (sceptic): - Na, cine ar cumpăra-0o? 

Leni: - Ei, ştii câți ar mai vrea să-şi audă iubitele măcar 
plecând? 

Stii câți? Foarte mulți oameni, nici nu speră să le mai aibă, dar 
măcar să le mai audă plecarea, se roagă noaptea... 

Ramses : - Poate. Dar eu nu îmi comercializez iubita... 

Leni (persuasiv): - Dar nu ţi-o comercializezi, îi faci publici 
paşii.... (Iuri are un orgasm.) 

Ramses: - Nu ştiu... 

Leni: - Ai putea, ar fi un şlagăr. Te-ai umple de bani. Te-ar 
primi peste tot ca pe un star pop. 

Iuri: - Eu simt cum nodul meu vibrează la paşii ei, parcă ar 
intra între fiecare doi paşi, între fiecare două loviri de toc, parcă 
ar apăsa acolo şi ar copula. 


(Muzică uşor serafică. Paşii se aud mai tare.) 

Ramses: - Am ascultat asta de zeci de ori. Ca să o înţeleg. 
Uneori am ascultat-o ca pe un buletin de ştiri. Am perceput-o 
neutru! Altădată ca pe o telenovelă, am plâns. Alteori ca pe un 
comunicat oficial am Ministerului Agriculturii. 

Leni: - Şi i-ai însămânţat sensul? 

Ramses: - Eram legat. 

Leni: - Probabil dacă n-ai fi fost legat ţi-ai fi tras-o în propria 
ureche, în urechea cu care o auzi. (îi curg balele.) 

Ramses: - Nu sunt de gumă. 

Leni: - Poate, dar ar fi meritat... 


(Paşii sună mai încet.) 


Iuri: - Ramses, nu poți să derulezi? 

Ramses: - De ce? Ce-ţi veni? 

Iuri: - Aici mi se pare că ezitase, că a înghiţit în sec. Poate ar fi 
vrut să se întoarcă... 

Ramses: - Unde? (uimit) Ai simțit tu asta? (tic nervos) 

Iuri: - Da, e pasul mai încet cu o fracțiune de secundă. 

Leni: - Dacă a ezitat e minunat. (plânge.) 

Ramses: - De ce? Îmi face probleme, naște întrebări. 


Scena 26 


Iuri: - Păi tocmai asta e, ce naşte întrebări îți dă virilitatea să ai 
un sens... 

Ramses: - Virilitate zici? Fâlfâitorule! 

Iuri (se ridică şi umblă, face un şpagat, încearcă să zboare.): - 
Da, a ezitat. l-am simțit eu ochiul cum s-ar fi uitat în urmă şi l- 
a dat peste cap şi în susul orbitei, ceva îl ținea. (oficial) O 
prezumție! 

Ramses: - Ce tot vorbeşti acolo? Ce prezumție!? 

Iuri: - Prezumția de Dumnezeu. 

Ramses: - Adică trebuie să creadă? 

Iuri: - Da. (fâlfâie). 

Ramses: - Exact ce faci tu acum încerca şi vrabia aia din nodul 
său să facă. 

Iuri: - E o ameninţare? 

Leni (către amândoi): - Dacă banda asta va merge încontinuu, 
o să ni se pară că pleacă la infinit...(lehămisit).Oricum îmi pare 
că deja şi pulsul a preluat acest ritm. Ritm de tocuri. 

Iuri: - Prezumția de Dumnezeu. Ramses, să ştii că iubita ta a 
avut o ezitare... 

Ramses (deja nervos.): - De unde ştii tu că a avut o ezitare. Ai 
simțit? Sau nu vrei decât să îmi dai un os de ros ca să iei tu 
carnea? 

Iuri: - A luat-o Leni deja! 

Ramses: - Să nu crezi că mă mai afectează. Ea e tot de partea 
mea (plânge). Amintirile cu ea nu le poate avea Leni. Şi nu le 
poate avea nici altul. Nimeni. Între creierul meu şi amintirea ei 
e un cordon ombilical. 

Iuri: - Şi nu ştii cine pe cine hrăneşte? 

Ramses: - Ştiu doar că ea mă ţine în viaţă şi cu mintea limpede 
(tic nervos). 


(Iuri face câţiva paşi în față, apoi se întoarce şi îşi priveşte 
colegii.) 


Iuri (apăsător): - Ştiaţi că sunteţi jalnici? Şi Toma ar fi mai 
bun! Cel puţin el e supus. Nu vreau să mai aud paşi...Propun să 
ne culcăm. 


(Ramses şi Leni îl privesc scârbiți şi se abţin de la gesturi 
obscene făcute prin mişcarea trupului. Se aşază în pat şi lumina 
încet-încet se stinge.) 


Iuri: - Ca să nu mai apară discuţii, vă rog să staţi pe spate. 
Dacă staţi pe spate cu nodul între arcurile de pat, nu pe arcurile 

de pat, s-ar putea să se excite punctul G şi nu mai vrem adulter 
aici...(râde-plânge). 

Leni: - Păi dacă stăm cu ele între, nu e o aluzie mai explicită de 
sex? 

Iuri: - Nu neaparat, femeile nu se gândesc la asta mereu şi nu 
compară orice cu sexul, numai noi bărbaţii vedem „semne” 
peste tot. 

Leni: - Înţelesesem că tu eşti femeie, dar nu credeam că ești 
chiar atât de femeie. 

(Iuri scuipă prin beznă, din pat.) 

Iuri: - Nu a ajuns! 


(Pauză. Moment de tăcere. Leni cântă un cântec de leagăn. 
Fum. luri se dă jos, merge la patul lui, se apropie de patul lui 
Ramses şi, cu dinții îi fură reportofonul. Se întoarce în patul 
lui, dar se opreşte în fața oglinzii -lumină centrată pe el- se 
excită cu spatele, privindu-şi nodul. Apoi se aşază în pat şi se 
culcă. Cei trei sforăie sălbatic şi parcă se contrazic şi în 
sforăituri). 


Scena 27 


Leni (prin somn): - Şi ştiţi ce îmi place să-mi amintesc? 

Iuri (semiadormit): - Ce? 

Leni: - Mirosul nostru împreunându-ne! Un fel de mireasmă 
copleşitoare pe care ne-a dat-o Dumnezeu ca odată ajunsă la 
creier să ne excite şi mai tare (lumină chioară). 

Ramses (nervos): - Să vă ia naiba, iar nu pot să dorm că vă 
amintiți voi partidele de amor, cu sculele altora (îşi pune perna 
pe cap.) 

Leni (către Leni): - Acel aer zeiesc l-am păstrat odată în trei 
sticluțe pentru reactivi - le furasem dintr-un laborator chimic, 
poveste lungă - şi le-am îngropat în curtea casei, în spatele 
cuştii câinelui. 

Iuri (plictisit): - Şi? Zi odată... 

Leni (ritmat): - Şi după un timp câinele umbla îndrăgostit. 
Căuta căţele permanent. Începea să se dea şi la pisici. Tot ce 
era rotund şi cu gaură stârnea la el o poftă sexuală uimitoare. 
Ramses (râzând): - Nu s-o fi luat de la stăpân?... că de dormit 
nu mă lăsaţi să dorm. 

Leni (continuând): - Odată am uitat pe o bancă un atlas de 
astronomie, era deschis la planeta Saturn. Câinele a vrut să o 
facă cu inelul. 

Ramses (ironic): - S-a dat la planetă. Hai nu mă-nnebuni! 
(către Iuri). Sunteţi vai de voi. ie, Iuri, îți cresc păsări în 
chiloți şi-n punctul G al iubitei, se face cuib de când nu v-aţi 
mai tras-o, iat tu, Leni, ai un câine pe care-l educi să şi-o tragă 
cu planetele...Aţi fi în stare să tăiați şi pisici, să luaţi şoarecele 
mâncat, pentru a scoate din el caşcavalul, numai ca să i-o 
trageţi în găuri. Că...atâta vă puteţi permite ca femei... 

Leni: - Dar... 

Ramses: - Nu mă întrerupe, nu am terminat. Caşcavalului o să- 
i crească uter, nu-i problemă, vă va face copii, dar ei nu vor 
mai putea mânca tot caşcaval ca să trăiască, asta-i problema. 
Că vă învârtiți pe loc. 

Iuri (nervos, se ridică): - Ia uite ce am eu aici! (apasă cu dinții 
reportofonul.) 

Ramses (speriat): - Dă-mi-l! Dă-mi-l! De ce mi l-ai luat? (sare 
din pat, cade, se zdruncină.) 

Iuri (ascultă paşii): - Minunat! 

Ramses (0 criză): - Închide-l! Nu mai pot să-i aud paşii. 

Leni: - Iuri, închide-l! 

Ramses (pe podea, tăvălindu-se): - Nu! Nu! 

Leni: - Iuri, închide-l că poate face vreo criză şi moare. 


(Ramses se tăvăleşte şi îi curge spumă din gură. Clipeşte cu 


ochii, paşii. Atâta se svârcoleşte până se dezleagă. Se aud 
păsări enorme zburând. Ele pot fi proiectate pe un ecran mare, 

în spate. Se ridică şi Ramses - totul pe zgomot de paşi - şi dă 
din mâini şi din mâneci.) 


Scena 28 
(Intră Toma şi încearcă să îl prindă pe Ramses. Îl apucă.) 


Ramses (urlând): - Opriţi paşii! Să oprească paşii... închideți 
caseta. (paşii se aud tot mai tare). 

Toma: - Care casetă? Ce paşi, măi? 

(Intră asistenta.) 

Asistenta: - Ce se-ntâmplă aici, Toma? Probleme cu copiii? 
Toma (Chinuindu-se să-l lege pe Ramses.): - Ăsta strigă să se 
închidă nu ştiu ce casetă! 

Asistenta (privindu-l pe Ramses): - Ăsta? 

Toma: - Da. 

Ramses (către asistentă): - Spuneţi-i să închidă caseta aia. 
(urlă.) Că nu mai pot. Mi-au făcut nervii troacă...(caseta merge, 
paşi mari.) 

Asistenta (mirată): - Păi nu se-aude nimic. Eu ştiu că ai un 
aparat, eu ţi l-am dat. Da. Dar nu se aude nimic. Nu e pornit. 
Ramses: - Ba da, îmi sparge nervii, îmi ies oasele prin cap. 
Leni (glumeţ): - Îţi cresc coarne, milogule. (scoate limba la el.) 
Asistenta (către Toma): - Toma, auzi ceva? 

Toma: - Nu, să trăiţi! 

Asistenta: - Nici eu. 


(Sunetele de paşi sunt tot mai grăbite, de fugă.) 


Ramses (disperat, îl imbrânceşte pe Toma.): - Fuge. Ioana 
fuge. Iuri, fuge, opreşte-o! Opreşte-o! 

Leni (plânge în pat şi sare.): - Opreşte-o, Iuri! Opreşte-o! 

(Iuri se zvârcoleşte şi se dă cu pieptul de pereţi, loveşte nodul 
cămăşii sale. Fum. Paşi. Urlete.) 

Toma (lui Ramses): - Potoleşte-te! 

Asistenta (îl mângâie pe Iuri): - Hai, fu cuminte şi stai jos!(îl 
duce către pat, dar el se leagănă, cu ticuri.) 

Ramses: - Să oprească aparatul ăla...loana fuge, Ioana aleargă, 
s-a oprit (şoc) şi-a luat pantofii în mână şi fuge mai crâncen 
(respiră greu). Tuse. Ioana. Ioana fuge. Apasă talpa aceea 
frumoasă. Talpa ei albastră (plânge, cade în genunchi.). Talpa 
ei cu stele. 


(Toma îl apucă şi îl pune în pat.) 


Asistenta (lui Iuri): - Opreşte şi tu caseta aia... 

Iuri (prefăcut): - Dar nu se aude... 

Asistenta: - Ştiu, dar opreşte-o...Pe casetă nu e nimic, dar i se 
pare lui că aude nu ştiu ce muzică...(către Leni) Nu ştiţi? A fost 
cumva muzician? 

Leni (franc): - Nu ştim. Dar nu cred. 

(Asistenta ia un stativ de perfuzii, îl aduce lângă patul lui 
Ramses, scoate din halat un ştreang pe care îl agaţă cu locul de 
gât în sus, iar cu partea cealaltă de vena lui. Are o mână scoasă 
din cămaşă. Îi verifică nodul de „perfuzie”.) 

Asistenta (ieşind, către Toma): - Toma, verifică, te rog, şi tu 
perfuzia, vezi să curgă bine. 

Toma (trece pe acolo, priveşte, se scarpină în cap şi pleacă): - 


Scena 29 


(luri se apropie speriat de Ramses. Îi aduce aparatul în sân şi il 
trânteşte în pat.) 


Iuri: - Ține-l! Nu-l mai vreau...mi-e frică. De ce a început 
Ioana să alerge? 

Ramses (trist): - De ce a ezitat? De ce nu s-a întors? Ce ezitare 
e aia? Se poate ezitare la ezitare? 

Iuri (se aşază pe marginea patului.): - M-a speriat, dar aveam 
impresia că s-a întors şi că...ceva straniu s-a întâmplat cu ea. 
(Ramses mişcă mâna şi îşi priveşte cu silă perfuzia.) 

Ramses: - Uitaţi ce perfuzie mi-au pus. 

Leni: - E un anticorp. 

Ramses: - E un ştreang ud de gâtul unui spânzurat. Trebuie să-l 
storc în mine, picură încet, încet, încet... ce dobitoci sunt, ăştia 
cred că eu vreau să mă sinucid. (crâncen) Nu. Nu vreau să mă 
sinucid. Trebuie să o găsesc pe Ioana, fugita. Trebuie să o caut 
pe oriunde ar fi, să aflu ce a speriat-o pe holul ei de plecare. 


(Leni se apropie de patul lui Ramses şi priveşte perfuzia.) 


Leni (lui Ramses): - Perfuzia asta curge încet. E strâns nodul 
foarte tare, ce să fac, să-l lărgesc? 

Ramses: - Nod (fascinat). Nod?. Nu, nu-l lărgi... Să fie 
clitorisul Ioanei? (luminos). Să mi-o dea într-adevăr Dumnezeu 
pe bucăţi? Înseamnă că totuşi trebuie să existe un Dumnezeu, 
fie şi un Dumnezeu alifie, chiar şi un Dumnezeu-unguent, dar 
să fie. (Iuri e în picioare în pat, îl scârțâie.) 

Leni (lui Ramses): - Perfuzia asta are sudoare de gât şi urme de 
săpun... 

Iuri (râzând): - Hehe! Îi fac spălături, îi curăţă venele să-i pişe 
altă promoție de sânge. Ăsta e stricat, împuţit. 

Ramses: - E doar trist. 

Leni (către Iuri): - Nu mai scârțâi patul ăla că te bat. 

Iuri (scotând limba): - Baţi tu...pe mă-ta. 


(Leni se aşază din greşeală pe reportofon şi îl porneşte, apoi 
acesta cade sub pat. Paşi în alergare disperată.) 


54 


Ramses (tulburat): - Nu, opriți. Opriţi paşii. Nu vreau să o aud 
pe Ioana plecând... 

Leni (optimist): - Dar poate vine... 

Ramses (urlând să se audă de paşi.): - Nu, sunt paşi de plecare, 
sigur. Cei de venire au alt ton, altă religie. Sunt optimist. 
(zbiară şi dă din cap, dar îşi ţine perfuzia lipită de mână.) 

Leni (lui Iuri): - Oreşte-te, Iuri, nu mai scârţâi patul. (Iuri 
scârțâie patul ca la sex, parcă s-ar acupla cu paşii de pe casetă. 
Fum.) 


Scena 30 
(Gălăgia încetează.) 


Leni: - Bine că s-a oprit aparatul.(asudat). Că de nu cred că nu 
îți mai rezistau nervii, Ramses. 

Ramses (confuz): - S-a oprit. Dar de ce s-a oprit? O fi ajuns? 
De ce nu se mai aude? 

Iuri (cu ticuri nervoase): - Ce bine ziceaţi voi că femeile astea 
au fătat filosofia. (grav şi limbut.) În buricul Atenei, pe 
caldarâm... 

(luri şi Leni se apropie suspect de Ramses şi se privesc 
complice.) 

Leni: - Ramses! 

Ramses: - Da, Leni, ce e? 

Leni: - Ramses, acum ne poţi spune adevărul! 

Iuri: - E vremea să dăm cărțile pe față! 

Ramses (confuz): - Care cărți? Nu înţeleg ce vreţi să ziceți? 
Iuri (acid, franc): - Lasă, nu te mai preface că nu înţelegi! Am 
văzut, că nu suntem orbi! 

Leni (aspru): - Aşa e, nu suntem orbi. Vedem şi noaptea şi în 
clarobscur. Vedem. 

Ramses: - Chiar nu înţeleg. De perfuzie vreți să mă întrebaţi? 

Leni: - Leni, lasă, ştim că până şi ei noaptea îi smotoceşti 
nodul, ţi se vede sămânţa pe ea. 

Iuri: - Că ai o mână liberă? (râde pervers) 

Leni: - Ce face un om cu o mână liberă? Un om fără femeie, cu 
o mână liberă? (râde malefic.) 

Ramses: - Mănâncă, se hrăneşte, se piaptănă, ia perfuzii, scrie. 
Orice... 

Leni: - Nu, nu, nu, ştii tu la ce mă refer... 

Ramses: - Vreți să mi-o las dezgropată, ca Alexandru 
Macedon? 

Iuri (îl ia de guler şi îl zgâlțâie.): - Uite care-i treaba: nouă să 
ne spui când te-ai dezlegat, de ce a zburat o pasăre din nodul 
tău? (se urcă pe el şi îl zgâlțâie mai zdravăn. ) De ce? 

Leni (îl completează.): - Erau mai multe. S-a auzit un fâlfâit 
multiplu. Era un stol. (face precum cioara şi se învârteşte pe 
loc.) 

Ramses (printre zgâlțâituri): - Nu era nicio pasăre! 

Iuri (îl scuipă): - Minti. 

Ramses (plânge): - Nu mint. 

Leni (lui Ramses): - Ba minţi, Ramses, am văzut cu ochii 
noştri. Era o pasăre prea calmă ca să fie de pradă şi prea 
frumoasă ca să fie de pe-aici... 


(Pauză) 


Iuri (calm, pe marginea patului.): - Ar fi cazul să ne spui, 
Ramses! 

Leni: - Da, ar fi cazul să ne spui adevărul. Ca să nu te bănuim. 
Ramses (plânge): - Bine, vă spun: aveam o pasăre... 

Leni: - Am ştiut! (bucuros de descoperire). 

Iuri: (către Leni) - Ce ţi-am spus eu! 

Ramses: - O țineam prizonieră în nod, ca să nu mă părăsească 
iubita, o excita mişcându-se, încercând să zboare. Aburii ei 

calzi, respirând, urmăreau punctul G al iubitei....Mai bine mi-ai 
mulțumi, Iuri. 

Iuri: - Cum, să-ţi mulţumesc că mi-ai regulat femeia (urlă, îşi 
iese din minţi.) asta vrei, să-ţi mulţumesc? (senin, brusc) Dar 
dacă stau să mă gândesc nici tu n-ai fost în stare, (Leni râde 
cretin şi fără pauze.) măcar s-o exciți. Nu ţi se scula nici cu 
electroşocuri, hai, recunoaşte! 

Ramses (Jelindu-se): - Nu e asta, îmi era frică să nu o 
pângăresc cu sămânţa mea, să nu răcească, ştii că sămânţa e 
zăpadă, cum e să scoţi pe cineva înfierbântat în zăpadă? Se 
face? 

Nu se face! Nici cu un câine. 

Leni: - Da, dar tu băgai zăpadă în ea, te deszăpezei pe tine, se 
topea, nu putea răci. 

Ramses (plângând): - Nu putem, îmi era frică. Eu am frica 
zăpezii, ai mei au fost deportați în Siberia şi, când s-au întors, 
iarna nu mai ieşeau afară din casă. Îşi luau provizii de cu 
toamnă, de toţi credeau că s-au mutat. (dă din mână) acum au o 
singură grijă....dacă ar fi degerat de la atâta zăpadă aş fi 
înnebunit... 


Scena 31 


Iuri: - Ce faci cu mâna aia? 

Ramses (dând din ea.): - O mişc, dacă tot o am liberă, măcar ea 
să nu-mi amorțească....dacă tot nu o mai simt deloc pe cealaltă. 
Leni( privind perfuzia): - Dar ce are iar asta? Nu curge? 
Ramses (calm şi întins): - Ba da, dar mai încet, o fi ajuns la 
partea unde spânzuratul nici nu se mai temea şi de aceea nici 
nu transpira, intrase în comuniune cu moartea. 

Leni: - Îl convinsese? 

Ramses: - Se înţeleseseră ei...cumva. 

Iuri: - Cumva? (pauză, se gândeşte.) Păi dacă s-a înţeles el, 
spânzuratul, cu moartea, de ce nu ne-am înţelege cu Toma? 

Leni: - Şi de ce? 

Iuri: - Să ne lase să fugim... 

Ramses (sceptic): - Tu glumeşti, ditamai cât taurul e şi tu vrei 
de la el milă? La cum arată cred că mănâncă copii cruzi. De la 
ăsta vrei tu ajutor? 

Ce-i dăm în schimb? 

Iuri: - ÎI lăsăm să atingă punctele G ale iubitelor noastre. 

Leni (urlă): - Nu, nu-l lăsăm, am ajuns să ne urâm noi pe noi 
pentru ele...nu-l lăsăm. 

Iuri: - Dacă tot ne-am umilit lăsându-le prietenilor...adică ni le- 
au luat...şi le-am.....da. 

Leni: - E altceva, ni se subestimează, ce crezi, că odată 
reîntoarse la noi de pe corpul celuilalt, cu toată textura, tiv cu 
tiv ne vor spune care a fost mai bun? Care a avut-o mai bună, 
care mai lungă...? 

Ramses (râde): -..... 

Leni: - Care s-a descurcat mai bine... la fiecare cât a ţinut? Vor 
face tabele...măcar pentru ruşinea...sau mândria de atunci 
haideţi să nu-i lăsăm pe alţii să ni le reguleze. 

Ramses: - Am hotărât, se renunță la idee...Fără Toma. 

Iuri: - Că tu hotăreşti mereu... (bombăne)... Ce faci tu cu o 
mână acolo? Ai putea să... (semn obscen). 

Leni (lui Ramses): - Uite cum coboară el nivelul discuţiei de 
fiecare dată, uite cum e el mic mereu, cum trece el la invectivă 
când nu mai are argument şi la pas când nu mai are idei. 
Ramses (cât îl ține gura.): - Dă-i vodcă şi scapi. Cred că la 
ăştia, cu vodcă îi cuminţeau şi la revoluţii... 

Leni: - Roşii? 

Ramses: - Normal că roşii...la ei totul e roşu, numai că e şi 
enervant de roşu. 

Iuri (către Ramses, brusc): - Hai, recunoaşte, Ramses ( se 
plimbă prin încăpere) că noaptea îți scoţi mâna din perfuzie şi 
freci nodul, dar mai rău, freci şi penisul tău de trezeşti şi 
cantina... 

(Leni, ca turbat, sare în patul lui şi începe să-l zgâlţâie ca la 
sex. Scoate limba ca un câine şi sare.) 

Ramses: - Nu e treaba ta ce fac cu singura mea mână liberă. 
Poate scriu, poate scriu o nouă biblie a însingurării, poate... (dă 
să arunce cu câteva pastile pierdute prin cearşaf, după Iuri. 
Leni îl îngână pe Iuri şi râde cretin la orice gest.) 


Scena 32 


Leni (meditativ): - Sunt momente în care Dumnezeu apare în 
viața noastră ca un păianjen. 

Iuri: - Adică cum? 

Leni: - Uneori ar trebui să spui ceva vorbind cu cineva, nu să 
taci, atunci vine un păianjen pe un perete, îl vezi şi spui ,„ uite 
un păianjen” şi atunci acel lucru asupra căruia ţi-ai putut 
îndrepta atenția e Dumnezeu, nu? Salvatorul. Ai motiv de 
discuţie, ai replică. 

Ramses: - Te cam salvează.... 

Iuri (mirat): - Şi ce dracu vrei tu să spui cu asta? 

Leni: - Femeile noastre sunt acel păianjen contextual, care e, 
de fapt, Dumnezeu, dacă nu ar fi venit salvarea aceea, am fi 
fost replici răzlețe de carne cu care vorbeau două morți, ale 
părinților noştri... 

Ramses: - Ai mei au trăit cu frica de ger toată viaţa... 

Iuri: - Noi mereu cu zăpada... 

Ramses (elegiac): - De-ai ştii cum îmi spăla paharele: îşi uda 
sfârcurile şi apoi îşi potrivea largile cupe pe sâni. 

Leni: - Iubita ta? 

Ramses: - Da, loana....până le umplea, apoi răsucea paharele şi 
zău că se spălau de-ţi era mai mare dragul să bei apoi. 

Leni (excitat de haina sa): - S-ar fi îmbătat luri mai des decât 
aşa... ar fi uitat de ger. 

Iuri (nostalgic): - Femeia mea îmi cerea să o ud cu vodcă peste 
tot, apoi să o ling din cap până în picioare. Îmi dădeau lacrimile 
de atâția aburi de alcool, dar...puteam să o refuz? 

Ramses (trist): - Aşa e, ce nu face omul pentru dragostea sa? 
Leni (urcându-se în pat şi sărind în el interogativ): - Totuşi pe 
care dintre femeile noastre o vrea Dumnezeu? Pe care? Pe 
care? Poftim întrebare. 

Iuri: - Pe toate trei, din punctele lor G vrea să facă Sfânta 
Treime, să-şi senzualizeze rugăciunea, să şi-o facă orgasm! 
Dacă Dumnezeu nu mai e pedeapsă ci iubire... i se pare poate 
normal (râde scălâmb). 

Leni (agitat): - Să facem atunci să renunţe....dar cum să-l faci 
pe Dumnezeu să renunţe? 

Ramses: - Ce, crezi că Dumnezeu în copilărie nu cumpăra 
îngheţată de la chioşc? Depindea şi el de cineva! 

Leni (către Iuri): - Ziceai că Dumnezeu se roagă. (uimit) Păi 
cui se roagă cel căruia 1 se roagă toți? 

Iuri: - Dumnezeului lui. Şi Dumnezeu are un Dumnezeu al lui. 
(țopăie uşor) Din rugă-n rugă, de te duci din rugă mare în rugă 
mai mare- o adevărată rețea...cred că aşa s-a inventat şi 
internetul...din rugă-n rugă, din nevoia de pereche...din nevoia 
de a fi ascultat. 

Leni: - Pişat. Clar de pişat e ce spui tu. 

Iuri: - Toţi vor să fie ascultați, Leni, inclusiv tu, de aceea 
vorbeşti grosolan, uite, te trădezi singur... 


(Leni se apropie şi-l îmbrânceşte cum poate.) 


Leni: - Păi dacă ne dăm la femeile altora... (se calmează.) 

Scena 33 


(Cei trei privesc în sus deodată în timp ce vorbesc. Au fețele 
uimite.) 


Iuri: - Să-i dăm altceva lui Dumnezeu....să-i punem o 
momeală. 

Ramses (ridicat în fund din pat): - Cu ce momeală? Dumnezeu 
e sus, ai văzut tu undiţă cu fir care să atârne în sus? Pleacă, eşti 
de pe altă planetă... 

Iuri: - O clupsă de şoareci! 

Leni: - Basme. Cine s-ar închina la o clupsă de şoareci. 
Dumnezeu se închină la punctele lor G. 

Iuri: - Poate ele sunt în găurile din caşcaval. 

Ramses: - Înseamnă că noi ne-am greşit Dumnezeul. Adică ne- 
am sărit Dumnezeul intermediar, sortit, şi am început să ne 
închinăm Dumnezeului lui Dumnezeu, de atâta iubire. Am ars 
etapele şi asta nu se iartă. 

Leni: - Aşa e, nu se iartă, orice îţi iartă contemporanii numai 
nu să fii mai bun decât ei. Asta nu. 

Ramses: - Nici doctorul nu îți iartă, cred că de aceea nu vine. 
Iuri (privind constant în sus): - Ştii că există o convenţie care 
spune că omul trebuie să-şi apuce numărul casei în care stă, ca 
vârstă. De aceea primele case de pe străzi sunt depozite. Numai 
obiectele mai au azi curajul liniei întâi...de aceea nici nu se mai 
duc războaie corp la corp, omului i s-a vindecat curajul. 

Leni: - Crezi? 

Iuri: - Sunt convins. Şi ştii ce, cred că noi suntem pe punctul 
de a ne îndeplini numărul salonului: 2009. Îmbătrânim cu 
pereții deodată. 

Ramses (privindu-1): - Voi nici nu bănuiţi ce poate face lipsa 
dragostei, aşadar nu că vine sau nu vine amărâtul de doctor 
care ia bacşiş cu nemiluita e problema. Voi ştiţi că sunt oraşe 

de bărbaţi părăsiți cărora le-au căzut, li s-au stricat dinții de 
atâta abstinenţă? 

Iuri: - Eh. Cum dracu? 

Ramses: - Nu ştiai că dinţii se alimentează cu puţin lapte când 
săruți sânii iubitei tale? Redevin de lapte puţin, dacă nu, nu, şi 
se strică. 


(Cei trei, deodată, îşi verifică dinții, cu ochii ficşi şi scoşi din 
orbite unul la altul.) 


Leni: - Poate că ar trebui să mai cerem un ceai, poate au spălat 
ele cănile noastre. 

Iuri (râde): - Dobitoc mai eşti, dar îmi placi! Pe bune! Cănile 
de ceai nu le spală cu anii aici. Ca să pună puţin ceai - că-s 
zgârciți- speră să mai rămână puţină aromă de la precedentul şi 
tot aşa... 

Leni: - Oare de aceea să nu fi venit doctorul? Oare chiar putem 
muri după ce am împlinit vârsta salonului? 

Ramses: - Primele sunt goale. Sunt vreo 40 de saloane 
goale...iată de unde omul îşi pune probleme adevărate. 

Iuri (râde cinic): - lată de unde dragostea devine relativă. 

Leni (se leagănă, cu ticuri, repetă obsesiv): - E=mc2, E=mc2, 
E=mc2. 


(Iuri se plimbă stingher.) 
Scena 34 


Ramses: - Trebuie să facem altceva...reportofonul nu mai e de 
pornit. 

Iuri (venind spre el): - Păi dacă până şi din bandă ţi-a fugit 
iubita? Dacă te-ai duce acasă şi te-ai uita pe pereţi, ar lipsi şi 
din poze. Linişte! (cu degetul la gură) Dacă asculți auzi şi cum 
se retrage cerneala din şanţurile numelui ei, din actele de 

naştere. Ea nu mai există! (urlă la Ramses) Înţelegi? Nu mai 
există! 

Ramses (se fereşte cu mâna): - Cred că atunci când o negi pe a 
mea, o negi de fapt implicit şi pe a ta. Mă înşel? 

Iuri (cade în genunchi; plânge.): - ...Nu,.... nu te înşeli. Aşa 
€...ai dreptate! 


(Leni vede că Iuri plânge, încetează de scârțâit patul, se dă jos, 
vine şi cu bărbia îl mângâie.) 


Ramses: - Vezi, Iuri, ce om bun e Leni, a venit să te mângâie. 
(ironic) Eu, deşi sunt singurul cu o mână liberă nu te mângâi, 
dacă tu crezi că fac altceva cu ea noaptea. 

Iuri (cu spume la gură, plângând): - Trebuie să facem ceva, 
neaparat, altfel ni le va lua Dumnezeu pentru plăcerea sa, ca 
pedeapsă. (strigă) Trebuie să-i dăm alte puncte G, nişte 
imitații... 

Leni: - Să-i luăm perfuzia (o arată) lui Ramses, o înnodăm, îi 
facem trei noduri şi, în excitarea sa, nu va observa...că nu-s 
ele... 

Ramses (categoric): - Prostii...şi mai e ceva, vedeți voi golul, 
din partea de sus a perfuziei? (Iuri şi Leni se pun în fund pe 
podea.) 

Iuri: - Da....acolo unde se vâră capul? 

Ramses: - Exact. Ştiţi ce e acolo? 

Iuri: - Gol. E aer....nimic. 

Ramses (negând): - A, a...acolo e o adevărată turbină de 
adevăruri, acolo e o vâltoare a tot şi a toate. 

Leni: - Da de unde! E o sfoară şi atâta tot. O...perfuzie de 
sudoare de om greu de el. 

Ramses: - Acolo se învârteşte memoria uriaşă a tuturor relațiile 
femeie-bărbat şi bărbat-femeie care au avut loc vreodată. 

Leni (uimit): - De la Adam şi Eva încoace? 

Ramses: - Oho, mai vechi, de la iubirile dintre bacili, de la 
iubirile dintre râme şi insectele monocelulare subterane. Ce 
poveşti de dragoste! 

Iuri: - Şi se scurg în tine? 

Ramses: - Nu ştiu, nu am voie să ştiu, dar simt multe deja-vu- 
uri, locuri prin care am mai trecut parcă deşi ştiu că n-am ieşit 
din troaca asta de oraş, mânca-l-ar porcii (scuipă nervos.) 
Da,...că nu-l mai suport. 


(Pauză scurtă) 
Scena 35 


Iuri: - Ce facem? Ce e de făcut? Ce surogat îi dăm lui 
Dumnezeu? Ce surogat de pereche? 

Leni: - Propun să ne strângem în triunghi, poate aşa îşi 
corectează ochiul şi se uită şi el mai prin lentilă. 


(Cei trei se ridică de unde stau, trec în centrul scenei. Reflector 
pe ei.) 


Ramses (nedumerit): - Am venit. Şi acum? 

Iuri (către Ramses, aparte): - Fii numai atent ce prostii face 
ăsta? 

Leni: - Acum privim în sus, strângem scuipat în gură şi îl 
scuipăm deodată! 

Iuri(scârbit şi mirat): - Flegme? 

Leni: - Da, flegme. Dacă scuipăm deodată, cel de sus va vedea 
că sunt trei şi le va crede puncte G. (bucuros). Nu-i bună ideea? 
Ramses (blazat): - Nu e bună, dar un căzut în prăpastie şi de un 
fir de păr se prinde, dacă i-l laşi. Nu mai avem nimic de 
pierdut. Suntem în anul salonului, suntem acolo unde timpul se 
uneşte cu spaţiul şi se pulverizează în neant. 

Iuri: - Loc: salonul 2009, an: 2009. Adio. Adio ca antecameră 
a lui adio. 


(Cei trei se privesc insistent, lung, ca de adio -poate fi un 
moment de pantomimă- şi numără până la trei, apoi scuipă. Fac 
o încercare, două, trei. Îşi şterg ochii de propriul lor scuipat 
care se întoarce înapoi, dar continuă luminoşi, optimişti. Se aud 
paşi dispersați, ca de pe alte casete decât cea a lui Ramses.) 


Leni: - Acum, hai, deodată! 
Iuri: - Unu, doi, şi! 


(Scuipă din nou şi din nou, uneori şi sar, parcă să îşi împingă 
flegmele mai tare. Se udă pe ei înşişi. Mişcări de lumină. Sunet 
de paşi grăbiţi. Par să se oprească.) 

Iuri: - Nu, să nu ne oprim! (către Leni) Hai, Leni, scuipă! 


(Cei trei reiau jocul, cu disperare, extenuare şi lumină, apoi cad 
laţi pe podea, după câteva minute, delirând.) 


Ramses (dând din mână): - Leni,...tu crezi.. 

Leni: - Da...(mahmur) 

Ramses: - Leni, tu crezi că ne-am sincronizat...să poată lua 
trei? 

Leni (delirând): - O bicicletă neagră, patru ciocolate cu glazură 
de vişine. 

Ramses (urlând la el): - Leni! 

Leni (îşi revine): - Da, trei da, trei da. Dar ne-am udat tot. 

Iuri (ridicat în fund): - Ce durere de cap! Parcă m-a lovit cu 
parul! 

Ramses: - Suntem uzi. 

Leni: - Da, suntem foarte uzi. 

Iuri: - De flegme (cade, brusc, pe spate.). 

Ramses: - Da, de flegme. 

(Cei trei râd, gem, vorbesc aiurea. Paşii se aud bătând pe loc.) 
Scena 36 


Iuri (lui Ramses): - Crezi că Dumnezeu şi-a luat tainul? 
Ramses: - Sper... 

Leni (sincer): - Nici nu avem de unde afla. Sunt atâția 
Dumnezei intermediari, e atâta birocraţie şi la ei, că nu mai e 
mult şi-o să-ți taie chitanță la credinţă. 

Ramses: - Sper că şi-a luat flegmele noastre şi acum se bucură 
cu ele. Dar ne-am udat leoarcă...(se priveşte scârbit.) 

Leni: -Parcă ne-am scuipat între noi (tic nervos), de fapt aşa e, 
când scuipi spre Dumnezeu tot tu te uzi. Şi fizica-l ajută. 


(Cei trei şed pe podea şi după un moment se lasă pe spate, au 
amețeli. Muzică de delir. Pot fi proiectate nişte cercuri în 
dezordine pe fundal.) 


Iuri (lui Ramses, halucinat): - Auzi! Mă doare capul îngrozitor. 
Mă învârt cu casa... 

Ramses (palid şi cu ochii închişi, dând din cap): - Şi eu mă 
învârt cu casa. M-a izbit ceva în ceafă. Un porc mistreţ. 

Iuri (se înspăimântă, cu ecou): - Porc? Porc mistreţ? 

Ramses (fluid) : - Aşa mi s-a părut. 

Leni (dă să se ridice în fund.): - Mi se bate tâmpla. Ce să fie 
asta? Parcă ar fi o aripă de pasăre în ea, care încearcă să 
zboare!? 

Ramses şi Iuri (şocaţi): - Pasăre? 

Iuri (lui Leni): Vezi sânii aceia mari în zare? (privesc lung.) 
Leni: - Sâni? 

Iuri (clar): - Da, crescuţi pe zare. Cineva dă din ei. Nu-i vezi? 
Ramses (priveşte şi el halucinant.): - Îi văd şi eu: sâni lăsaţi dar 
frumoşi, se învârtesc ca elicele...! 

(Pe fundal se aud paşii casetei.) 


Iuri: - Sâni, se învârtesc deasupra noastră. 

Leni (luminos): - Ca să ne usuce! Să ne zvânte de... (îşi 
priveşte hainele). 

Ramses (lui Leni): - Leni, ascultă tu aici. 

Leni (refractar): - Nu ascult nimic, nu am loc în urechi, am 
prea multe zvonuri, am un omuleț care le împarte şi le 
arhivează. Vorbeşte cu el. (tuşeşte). 

Ramses: - Leni, termină cu prostiile, e ceva grav! 

Iuri (absent): - Ce e? Spune. 

Ramses (către Iuri şi Leni): - Dacă sunt ude hainele riscăm să 
ni se desfacă nodurile. lar dacă ni se desfac nodurile ne 
pierdem iubitele... 

Iuri (dureros): - Pe care nu le avem. 

Ramses: - Iuri, noi le-am udat într-un fel cu saliva noastră, 
voind să le salvăm, să ia altceva Dumnezeu în locul lor. 

Leni: - Ai dreptate.... Mare căcat am făcut. Mare. 


Scena 37 
(Uşor fum) 


Iuri: - Oricum ai întoarce-o, tot prost iese. 

Ramses: - Da, dar uite, cineva are grijă de speranțele noastre 
de viermi şi ne-a trimis ceva să ne usuce, să nu ne pierdem de 
tot. 

Leni: - Poate moartea, ne-a trimis un glonţ. Da. Da. Unii au 
murit împuşcaţi. Şi ştii ce li s-a găsit la autopsie ca alice? 

Iuri: - la s-auzim! 

Leni: - Clitorisul iubitei lui. Femeile astea n-au nicio milă. 
Sunt şerpi şi bestii, dar ale noastre. 

Ramses (îşi dă seama că are perfuzia agățată de mână, trasă de 
pe stativ mai demult.): - Ia te uită, am perfuzia agățată de 
mână.... cine vrea să-mi spânzure mâna cu care am mângâiat-o? 
O voce (serafic): - Ioana... 

Ramses (uimit): - Ce? Tu ai spus, Iuri, nu-i aşa? 

Iuri (făcând altceva): - Ce? Ce să spun eu? 

Ramses: - Hai, nu te mai preface, derbedeule! 

Leni (lui Ramses, delirând): - Tu vezi ce turație au sânii ăştia, 
se mişcă exact ca la partidele de sex din zilele bunee...ah! 
Ramses (râde înecat): - Da. Ai dreptate. Parcă cineva împinge 
la ele... 


(Cei trei râd şi încep să scoată sunete neînțelese. Puțin fum. 
Sunete pierdute de paşi de pe casetă, din când în când, lovituri 
de toc.) 


Leni: - Le auziţi, femeile au o filosofie a tocurilor. Se duelează 
cu ele, cu ritmul lor, ele îşi închipuie că se luptă cu bărbaţii 
când concurează între ele la ritmul de toc... 

Iuri: - Au şi ele fantasme. 

Leni: - Mie-mi spui? Păi iubita mea avea o fantasmă să 
copuleze cu un braţ de om. 

Ramses (scârbit): - Bleahh! 

Leni: - M-a rugat, mi-am băgat mâna până la cot şi apoi m-a 
rugat să deschid pumnul. Cică aşa bine nu s-a simțit niciodată, 
nici în Sfintele Scripturi. 

Iuri: - Nu ţi-a fost scârbă? 

Leni: - Nu foarte, se poate şi mai rău. Chestiunea era că mi-am 
uitat ceasul înăuntru şi nu i l-a mai putut scoate nimeni- nici nu 
lăsam!- şi ticăia noaptea, în contradicție cu bătăile inimii. Se 
cerctau, îngrozitor se certau. (tic nervos) Apoi m-am obişnuit, 
îmi făceam agenda zilnică după uterul ei... 

Ramses (uimit): - Până în uter i-ai ajuns? 

Leni: - De ce mă întrebi? Nu par?....Adevărul e că la ieşire 
mâna îmi era ca un vitraliu de roşie. 

Iuri: - Bine că nu ejaculai unghii cu pământ sub ele. O lăsai 
gravidă cu propriul mormânt minim. 

(râde tâmp) 

Leni: - Da, tu mori de râs, ea de plăcere, eu de silă. 


Scena 38 


(Continuă lâncezeala celor trei, lumina scenei poate fluctua în 
culoare, se poate, uneori, injecta fum pe scenă.) 


Ramses: - Mă doare capul îngrozitor. Ca şi cum ar fi o ceapă şi 
un vierme ar juca v-aţi ascunselea cu umbra lui printre foi. Îmi 
miroase...nu simţiți?, un damf de vomă. 

Leni (privind în sus, dând ochii peste cap.): - Nu, mi-e rău... 
Iuri (cu ochii spre cer): - Voi vedeţi cerul? Ia uitaţi-vă la nori! 
Ramses: - Prin fereastră? 

Iuri (fascinat): - Da...Voi vedeţi cât păr vaginal e pe el? Tufe 
întregi. 

Leni (setos): - Daa. 

Iuri: - E mult păr. Nu se mai vede soarele de el. Doar se 
intuieşte. S-a înnorat cu păr. (lehămisit) Iar plouă. 

Ramses: - Ne udă iar...pier ele! (plânge) 

Iuri (lui Ramses): - Da, măi, dar e părul lor. Nu e orice păr, e 
părul lor. 

Ramses (priveşte în larg.): - Mie mi se pare că tot acel păr 
seamănă cu nişte oi. E o turmă imensă! 

Leni: - Rahat! Nu e nicio turmă. Ai regula tu şi oi de când n-ai 
mai... 

Ramses: - Sunt oi. Vor să ne ocupe. Război. (falnic se scoală şi 
simulează că scoate o sabie, pe care o ridică spre cer.) 

Iuri (privindu-l): - Stai locului, caraghiosule! 

Nu e nicio oaie! E păr, păr de pizdă! Mult. Lung. Coc, dar păr. 

Leni (nostalgic): - Metafizic. 

Iuri: - Meta...pe naiba! 

Ramses: - Trebuie să luptăm cu ele, că altfel vor veni şi ne vor 
ocupa, (alert). Acum se sfârşesc spaţiul şi timpul. Timpul a 
împlinit spațiul. Şi-a făcut mendrele, acum pleacă. Se cară. 
(urlă) Trebuie să facem ceva! E musai. 

Iuri: -...? 

Leni (către Ramses): - Băi mustăciosule! 

Ramses (mirat): - Eu nu am mustață! 

Leni: - Cum n-ai? Minţi ca un porc... 

Iuri (trist): - Ca un porc minte? Înseamnă că şi femeia mea m-a 
minţit ca porcul în care-a ajuns? 

Leni: - Poate! Nu ştiu. Treaba voastră. 

Iuri (posac): - Bine. (îşi trage nasul.) 


Scena 39 


(Din plafon apare un strugure imens, dar care are numai două 
boabe.) 


Iuri (Se ridică şi-l priveşte): - Măi să fie! 

Leni (venind spre el): - Ce e ? 

Iuri: - Uite! Sus. 

Ramses (priveşte sus crispat şi uimit): - Un strugure, ce mare 
lucru? 

Leni: - Da de unde? Uite ce mare e! 

Iuri: - Şi de ce are numai două boabe? 

Leni (fascinat de ideea sa): - Are două puncte G, de alt tip... 
Iuri: - Noi suntem trei, nu doi, de ce are numai două? 

Ramses: - Poate că pe una a luat-o deja Dumnezeu. Dar pe a 
cui? 

Leni: - Care dintre femeile noastre e de prima linie a dragostei 
divine? 

(Se aud tocuri insistente.) 


Iuri: - Una, nu ştiu...pe ghicite, dar n-avem vreme, oricare ar fi, 
strugurele ăsta mi se pare total. Vă daţi seama ce înseamnă 
dragostea dacă ciorchinii fac doar câte două boabe, cât să 
potolească foamea unei perechi? 

Leni (nervos): - Ce mă enervează pe mine când complici 
lucrurile, Iuri. Eşti nostalgic, ai? Faci să cadă tot cum vrei tu 
sensul, orice ai spune! Ca şi când ai spune rahat şi ai întoarce-o 
că, de fapt, ai spune dulciuri turceşti. Ai curajul să spui căcat! 
Ramses (sceptic): - Ce curaj- ce să zic-, să spui lumii pe nume. 
Zău curaj. 

Iuri (dărâmat): - Mă doare iar capul, mi se pare că simt rece în 
creier, parcă îmi trec prin şanţurile lui tălpile reci ale 
săniilor....parcă trebuie să scap de asta cumva! 

Leni: - Şi eu visez în fiecare noapte, uite, strugurele ăsta are 
două boabe. Dumnezeu ia câte una...el se hrăneşte cu dragostea 
neîmplinită, cu ochii orbilor şi cu penele păunilor vânaţi. 
Uneori şi cu libelule. 

Iuri: - Din ce regn o fi Dumnezeu? 

Leni: - E din regnul singularului. Dumnezeu e adrenalina 
eternului! 


(Se simte vântul unor palete de nori.) 


Ramses: - lară fac vânt sânii aceia, ca nişte mori..., cred că şi 
stropesc cu lapte de atâta frumusețe. 

Leni: - Lasă, acuma nu te alinta, puţin, acolo, câțiva stropi... 
Iuri: - Of, cred că face şi făină moara aceea, făină albă... 
Ramses (trist): -....ca trupul ei. 

O voce: - A[....loanei. 

Ramses: - Care-aţi vorbit iar, mă? 

Leni şi Iuri: Noi nu. 

Ramses: - Cum voi nu, mă, atunci cine? (Leni şi Iuri ridică din 
umeri.) 

Leni: - Foarte bine dacă va face făină, vom face pâine şi o vom 
înmuia în ceai întocmai cum corpul ei se unduia-n frământare. 
Ramses (gelos): - Al ei? Sper că nu al Ioanei? 

Leni (scuzându-se): - Nu, desigur că nu, se poate! Doar ştii 
că....a mea mă doare, femeia mea... 


Scena 40 


(Stau pe acelaşi pat, scărpinându-se pe spate unul pe altul , cum 
pot, legaţi fiind.) 


Ramses (lui Leni): - Scarpină, scarpină, dar nu atinge punctul 
G. Să nu te pună necuratu, că vezi tu nevăzuta! 

Leni (atent): - Shhhhh! Nu vi se pare că se aude ceva care se 
târăşte? 

Iuri: - Da, păcatul de azi se târeşte retroactiv până în viermele 
din primul măr muşcat. 

Ramses (scuipând pe perete.): - Căcat, e acelaşi. Doar că mai 
îmbuibat. 

Leni (precaut): - Mi se pare că aud himenele lor târându-se pe 
aici prin încăpere...pe sub pat. (dă să se uite.) 

Iuri (surâde): - Îmi place că discutăm despre himenele lor, nu 
al ei, al ei şi al ei... 

Leni: - Lipsa ne uneşte, ne dă cheag. Până şi apa se poate 
închega dacă se uită prea mult în oglindă şi îşi spune că e 
sânge... 

Iuri: -.... 

Leni (timid): - Eu trebuie, trebuie să vă spun 
adevărul;...trebuie... 

Ramses (scărpinându-se în ureche): - Eram sigur că şi tu ai un 
adevăr al tău.... 

Iuri (nervos): - Erai sigur, fiecare are un adevăr al lui, lasă-l să 
spună, nu-i mai tot mesteca tu ce are în gură. 

Leni: - Am avut şi eu un ou în nod, un ou. (se aud în fundal, 
uşor, paşii de pe casetă.) 

Iuri (uşor mirat): - De vrabie? 

Ramses (lehămisit): - Da pasăre Phoenix? 

Leni (jenat): - Nu ştiu. 

Iuri (către Ramses): - Pentru pasăre Phoenix trebuie să existe 
scrum. 

Ramses (grotesc): - Din scrumul porcului ce a mâncat-o pe 
iubita ta. (râde.) 

Iuri: - Dar de ce au toți scrum din ea? S-a împrăștiat în zare? 
Leni (lui Iuri): - Măi, tu şi pe scrum eşti gelos. 

Iuri (lui Ramses): - Eşti un om rău, să ştii! 


(Leni se ridică şi pleacă, bizar, în altă parte a scenei.) 

Leni: - Aud himenele lor. Parcă ies de sub pietre....Se târesc pe 
aici. Pe sub podea...Mă doare capul. Parcă îmi trec prin creier. 
Iuri (compătimitor): - Ştiu cum e, aşa îmi trec mie sănii... 

(Cei trei încep să se mişte şi să caute himenele pe jos.) 

Leni: - Hai să căutăm himenele? 

Iuri: - Măcar atât să facem. Inainte să le găsească nişte pescari 
şi să le folosească drept momeală. 


Ramses: - Haide. 


(Ei caută, nu se mai aud vorbind, sunt acoperiţi de paşi pentru 
câteva clipe.) 


Iuri: - Nu ţi se pare că nu se mai aud târându-se, Leni? 
Leni: - Mi se pare că aud greieri! 

Ramses: - Ciudat. Şi mie mi se pare asta....(nu se mai aud 
paşii, se aud greieri.) 

O voce: - Ioana! 

Iuri: - Da, aveţi dreptate. (uimit) Şi mie mi se pare că aud 
greieri... 

Leni: - Greieri asurzitori... 

Ramses: - Cât au secat himenele lor...! 


(Greierii asurzitori inundă scena.) 
Cortina 

Actul al III-lea 


(Aceeaşi cameră, culoarea luminii poate varia. În spatele 
fiecărei noptiere e câte o oglindă. Pe un perete este un aparat de 
aer condiționat.) 


Scena 41 


(De undeva se aude o muzică uşoară. Cei trei se trezesc. Se 
aprind luminile. Lângă patul lui Ramses e o claie de lozuri 
desfăcute. El continuă să desfacă prin beznă, dintr-o grămadă 
luând şi în alta punând.) 


Iuri: - Te-ai trezit? 

Ramses: - Încerc. 

Leni: -... 

Iuri (lui Ramses): - O mână ai şi tu liberă şi... şi cu aia!!! 
Ramses (continuând, într-o rână): - Ţi-e ciudă? Eşti invidios pe 
puterea mea de a desface lozuri? 

Iuri: - De trei nopți tot fâsâi! Ce, crezi că vei câştiga numai 
fiindcă ai o mână liberă. 

Leni (lui Ramses): - Ai câştigat ceva? 

Iuri (rău): - Dexteritate la mână....pentru altceva! ÎI antrenează 
ratarea norocului pentru plăcerea nocturnă (râde cu spume, tic 
nervos.) 

Ramses (scuturându-se): - Ce naiba, e făină în lozurile astea. 
Nu mai înţeleg nimic. 

Leni: - Nici nu ai ce să înţelegi. 


(Pauză) 


Iuri: - Eu aş bea puţin ceai. Să-i spun asistentei... 

Leni: - Bună idee. Şi eu vreau. 

Iuri (o strigă): - Doamnă asistentă! Doamnă asistentă! 
Asistenta (de departe): - Da! (vine). Ce doriţi? 

Ramses: - Nu vă supăraţi, ne-aţi mai putea aduce nişte ceai? 
Asistenta (amabilă, chiar lascivă): - Sigur, dragule! (asistenta 
iese). 

Iuri (lui Leni): - Mă gândesc de ce nu mai vine doctorul. Parcă 
îl aşteptăm de 2000 de ani! 

Ramses: - Nu vine pentru că mai are şi alte saloane. 

Leni: - Noi am dispărut, spațiul a ajuns la acelaşi număr cu 
timpul, pentru că ne-am dezvoltat şi levităm într-o, naiba ştie, 
buclă de aer a unui înecat. Ultima buclă. 


(Intră asistenta cu trei căni de ceai, le pune pe noptiere.) 


Iuri (către asistentă): - Nu vă supăraţi?! 

Asistenta: - Da. 

Iuri: - Domnul doctor? Mai vine? ÎI aşteptăm... 

Asistenta: - Staţi liniștiți, o să vină, mai are câteva saloane, nu 
foarte multe. Mai are şi alți pacienţi de consultat. 

Iuri: - Bine, vă mulțumesc. 


(Asistenta iese). 
Scena 42 


Ramses (privind cănile de ceai cum se oglindesc în oglinzile 
de pe peretele noptierei.): - Leni! 

Leni: - Da. 

Ramses: - Priveşte cănile! Se văd şase. 

Leni (emoţionat): - Bem cu ele, numai că nu le vedem...au 
sosit la un ceai. 

Iuri (trist, sculat în fund.): - A venit să bea un ceai, i-o fi fost 
frig de atâtea zăpezi şi a tras să se întremeze.... 

Ramses: - E ciudat ceva! (dă să întindă mâna să ia ceva). 

Leni: - Nu, nu lua cana! 

Ramses: - De ce? 

Leni: - Mai lasă-le! Hai să vedem cât le ia să se evapore?! Să 
zicem că atâta ar dura o iubire, o partidă de sex. Dacă mai ştiu 
ce e aia... 

Iuri (către Ramses): - Ce ziceai că e ciudat? 

Ramses: - A, da! E ciudat că noi oricât am bea din ceai, ceșştile 
lor- din oglindă- ar rămâne tot pline, de parcă s-au dus până 
undeva, să se răcească ceaiul, şi trebuie să vină... 

Iuri: - Păi nu! Dacă noi bem, în oglindă ceaiul apare băut, ele 
beau cot la cot cu noi. 

Leni: - Crezi? 

Iuri: - Sigur că da! 

Ramses: - Atunci femeia nu e decât o oglindire a bărbatului (se 
ridică şi merge în faţa oglinzilor). Relaţia e autodeterminantă. 
Dacă spargi oglinda nu ai un harem, ci nicio femeie... 

Leni: - Ce vrei să spui cu asta? 

Ramses: - Nimic. Vreau să spun că şi dacă am bea tencuiala 
căzută în urma plecării ei, n-am bea praf al drumului ei de 
plecare, în noi s-ar face noroi, aşa că ar trebui o.... scârbă regală 
să ne țină locului. 

Iuri: - O detaşare? (se ridică şi merge spre el. Se privesc 
amândoi în oglindă. Iuri încearcă să îi atingă nodul, plânge. Se 
pune în genunchi, îl îmbrățişează, lumină roşie, muzică lascivă, 
fum). 


Scena 43 


Leni (sieşi, privindu-i pe Iuri şi Ramses în minibaletul lor 
lasciv.): - De când a plecat ea, când tuşesc se aude altfel în 
cameră! Ca şi când ai scos mobila? Dar ea nu era mobilă. 
Tocmai asta mă nelinişteşte că nu era mobilă şi altfel sună în 
cameră orice fără ea, ca în vid, ca într-un buhai! 


77 


Ramses (se apropie de el şi îl mângâie): - Leni, dragule, 
vorbeşti singur? 

Leni (reținut): - Când zici dragule, te referi la mine sau la 
haina mea? 

Iuri: - Se referă la haina ta şi totuşi nu e materialist. 

Leni (nervos, se smunceşte.): - Ba e, ba e, ştiu eu, şi înainte să 
moară şi-ar scoate ochii, să-i încapă mai mulți bani pe orbite, 
pentru dincolo... 

Ramses: - Vorbiţi prostii amândoi...luri...nu e bună detaşarea! 
Iuri: - De ele? 

Ramses: - Da, de ele! Nu e bună pentru că le-am pierde de tot. 
Şi atunci la ce bun ne-am mai luptat... 

Iuri (grobian): - Ne-ar trebui o Revoluţie franceză a pizdelor! 
Leni: - Ce mai e şi aia? 

Iuri: - Adică de fiecare parte a tranşeelor- că războaie duci cu 
toate, fie să le ai, fie să nu le uiţi - stă câte o tabără... 

Leni: - Şi dacă ne respinge tranşeea? 

Iuri: - Golul istoriei nu are cum să respingă un luptător... 
Ramses (se reaşază.): - Suntem luptători fără istorie, degeaba 
mi se pare mie că ne ascundem în tranşeele lor carnale. Câtă 
vreme tot noi ne suntem glonţul inamic. 

Iuri (nervos): - Eu nu accept ca tu să zeflemiseşti totul, prin 
pesimism. Eu nu accept să scuipi pe înălțarea noastră... 
Ramses: - Care voi? 

Iuri: - Eu, Leni şi încă vreo câteva milioane (tic nervos la 
ochi). 

Leni: - Dar oare chiar e posibil să intri în tranşeea dintre 
pulpele unei femei şi să te naşti de acolo tot tu? Ce fel de 
moarte e asta? 

Ramses ( lui Leni): - Vrei un pumn de lozuri? 

Leni (zâmbind): - Şi cu ce să le desfac? 

Ramses: - Găseşti tu cumva. O rogi pe asistentă, mâna nu se 
împrumută. E singura dovadă că sunt om. (mişcă în aer degetul 

opozabil.) Vezi, mă despart de primate aici. De aici încolo 
viața are alte justificări... 

Iuri: - De ce? Cu degetul ăla atingi punctul G? 

Leni (claustrat): - Nu atinge nimic... 

Ramses (lui Iuri): - Nu ai tu, Iuri, cum să înţelegi, tu încă te 
târăşti pe sub pietre. Şi nu filosofale... 


Scena 44 


(Moment de tăcere. Fiecare dă să spună câte ceva, dar îşi 
reprimă vorbele şi tac. Leni e ursuz, plânge uşor necontrolat. 
Se privesc apăsat unii pe alții şi nu 

au curajul să zică nimic. De sus ciorchinele de strugure e 
coborât puțin.) 


Ramses (către Iuri şi Leni, care încearcă să îşi spună ceva.): - 
Tăceţi pe rând, să nu vi se-ncalece cuvintele, că ele la a doua 
generaţie... 

Leni: -.... 

Iuri: -... 

Ramses (instabil): - Voi nu simțiți? (adulmecă) Un miros de 
plante marine putrezite. 

Leni (sceptic): - O fi strugurele ăla putrezit, de sus, a putrezit 
fiindcă are două boabe. 

Iuri: - S-a lăsat mai Jos, bag seamă. 

Leni: - Am observat eu că ne urmăreşte. Cred că din el ne 
spionează Dumnezeu.... Vai, ce mă doare piciorul! 

Ramses: - Lăsaţi prostiile, eu chiar simt miros de plante 
marine, de asparagus, de scoici. 


(Se face seară) 
Iuri (întins pe pat): - Iar adormim fără ele, mama mă-sii de 


viaţă... (răcneşte) Dumnezeule, dacă ne iubeşti, dă-ni-le-napoi! 


79 


Nu tu le-ai luat, ştiu, ne-ai luat scuipaţii, ne-am zvântat de ei, 
dă-ne iubitele.... 
Leni: - Iuri, Iuri, calmează-te, îl scoli pe Toma şi te arde! 


(Iuri intră repede sub pătură. Se aud preţ de câteva secunde 
bune sforăituri înăbuşite. Ramses se ridică, abia se zăreşte prin 
clarobscur, ia, cu mâna liberă, un cuţit din noptieră şi se 
îndreaptă spre patul lui Iuri. Se aud, încet, greieri. Unii pot fi 
proiectați chiar sărind pe un ecran mare de proiecții, în spate. 
Leni îl vede în umbră pe Ramses şi strigă la Iuri). 


Leni (atenţionându-l): - Iuri! 

(luri deschide ochii, îl vede pe Ramses năpustindu-se asupra 
lui, îi pune talpa pe piept şi-l aruncă cât-colo). 

Iuri (sare şi-i dă câteva şuturi în fund, deşi Ramses a căzut.): - 
Vrei să mă ucizi, animalule? De ce? Ai femeia mea, noapte de 
noapte îi atingi punctul G şi acum vrei să mă şi omori. Ea te-a 
pus, nu? (îi dă un cap în gură.) 

Ramses (de sub lovituri): - Nu am vrut să te omor! (lumină) 
Leni: - Ba ai vrut să-l omori! Ce naiba să faci noaptea cu 
cuțitul deasupra lui? 

Ramses (se ridică şi se şterge la gură de sângele care i-a curs.): 
- Ai spus că te durea genunchiul, nu Iuri? 

Iuri (roşu şi nervos): - Da. 

Ramses (gemând a fracturi): - În apa ta la genunchi poate or fi 
depus peştii icre, -de acolo simţeam miros de plante- (nervos, 
gesticulează). Nu vreau peşti pentru loana, nu vreau să o facă 
curvă! 

Leni: - Ramses, nu uita, loana e la mine. 

Ramses: - Degeaba, peştii intuiesc, ei sunt în stare să o scoată 
la produs. Aşa că trebuie să îţi tai genunchiul, să stârpesc peştii. 
(Se repede la Iuri şi dă să-l împungă cu cuțitul. Iuri urlă, Leni 
sare din pat, cu spume la gură. Intră Toma care îl imobilizează 
pe Ramses.) 

Scena 45 


Toma (către Ramses): - la să te legăm înapoi pe matale. Hopa 
sus, mâna înapoi, legată! (îi strânge mâna în cămaşă înapoi). 
Ramses (râde cu spume): - Auziţi greierii? Se aud greieri! Cred 
că au sărit toți din cămăşoiul meu. (se aud greieri mulți şi se 
văd în proiecţii). Am secat de tot... 

Leni: - Greieri? 

Toma: - Stai calm că-ți fac şi un sedativ dacă mă mai calci pe 
nervi. Injecţii cu nisip. O plajă-ntreagă! 

Iuri (râde): - Lui Ramses injecții cu nisip? 

Toma (lui Iuri): - Poate şi ție dacă nu taci! 

Leni (lui Toma): - Lui cu vodcă. 

Toma (încruntat): - Zâtttt! 


(Greierii coboară volumul, iar Toma alege câteva lozuri. Le 
desface lehămisit şi mai pune câteva în buzunarele halatului. 
Deschide unul.) 


Toma: - Minus. Minus. Minus. Asta scrie pe fiecare, eu nu mai 
înțeleg nimic...( Scuipă a scârbă şi iese. După ce iese, cei trei în 
cămeşi albe izbucnesc în râs sau imită nişte greieri.) 

Iuri (lui Ramses): - De ce nu crezi că din tine poate veni miros 
de alge putrezite? 

Ramses (râde hâtru): - Cum? Nu ai văzut că au sărit greieri? 
Sunt sec. Precum o fântână seacă. Au crescut iarbă în mine şi 
greieri. 

Iuri (acuzator): - Minţi, ai în tine alge putrede, ai fost apă, dar 
nu mai eşti, aş zice că au sărit greieri numai să nu îţi tai ție 
genunchii. 

Leni (lui Ramses): - Să-ţi scapi pielea, aşa-i! 

Ramses: - Nu! 

Iuri: - Ba da, ţi-ai vândut instinctul greierilor, ca să nu ai cum 
să fuți şi să nu te mai doară neliniştea lui şi cum zici că eşti sec 
să nu cred eu că ai vrut de fapt să mă omori? Hai sictir! Nu mai 
cred în basme... 

Ramses: - M-a legat din nou. Acuma sec de tot. Poate vine 
doctorul şi măcar până mă consultă mă mai dezmorţesc. 

Leni: - Nu vine niciun doctor, nu vezi, până şi în lozuri ai 
minus, minus, minus. Ori ne aflăm la plus infinit, ori s-a anulat 
salonul dacă are acelaşi număr ca anul. 

Iuri (către Leni): - Măi, tu când vorbeşti parcă ţi-o freci pe 
uscat! Sub pătură! 

Leni: - Da, dar dacă nu eram eu să mi-o frec, te omora ăsta! 
Iuri (ruşinat, schimbă vorba, către Ramses): - Mirosul de 
fructe moarte îți venea de la strugurele ăsta (îl arată!). 

Ramses: - Nu, nu, erau plante marine. De sus, de acolo, se uită 
Dumnezeu. 

Leni: - El e de vină pentru toate, Dumnezeu, e doar zeul pe 
care omul l-a numit după ce a avut primul orgasm, să nu-l uite, 
i-a dat un nume, el e revelația trupească, nu există decât în 
energia a doi oameni de sex opus, avută împreună. 

Iuri (încercând să doarmă.): - Leni, iar ţi-o freci? 

Leni: - Te salvez, boule, şi pe tine! 


Scena 46 


Ramses (legat, în faţa oglinzii): - De ce face Dumnezeu toate 
astea, i-am dat nişte surogate de puncte G, de ce nu ne lasă în 
pace? 

Leni: - Dar cum să ne lase în pace? 

Ramses: - Îmi vine acru de ironiile tale, Leni. Sunt legat, mă 
simt cutreierat de greieri, cum naiba mă lasă în pace dacă m-a 
secat? 

Leni (merge către el): - Ce libertate mai mare vrei decât să fii 
câmp cu greieri, ghemuit? 

(Se trezeşte, plângând. Iuri şi sare de colo-colo, legânându-se.) 


Ramses: - Ce e ? 

Iuri: - Am visat-o pe Ioana ta! 

Ramses (gelos): - Cum? 

Iuri: - Da, pe Ioana ta. 

Leni: - Nu îi mai e ruşine de nimeni! (îl priveşte pe Ramses). 
Se bagă şi în vise! Ne înşală şi în vise! 

Iuri (plângând înecat): - Se făcea că îi auzeam paşii pe casetă... 
Leni: - Aşa, şi? (nervos, nerăbdător) 

Iuri: - ...şi de la un timp, nu-i mai auzeam tactul paşilor, ci ritm 
de greieri. 

Atunci a venit o voce care mi-a spus: sunt loana, am murit, de- 
acum plec mai departe prin greieri... 

Ramses (debusolat, stingher, alb, plângând): - Minţi, Iuri, 
minţi cu neruşinare. Vrei să cred că a murit. Ce ai pus la cale tu 
cu Leni? (către ambii) Ce aţi pus voi la cale? Vreţi să cred că 
Ioana a murit? 

Leni: - Noi, nu! Nimic, de ce crezi asta? 

Ramses (lui Iuri): - Te răzbuni, Iuri, nu?, pentru faptul că mie 
mi-au dat din greşeală femeia ta? Şi ce e, nu eu am vrut? 

Iuri: - Dar te-ai bucurat de ea! (crâncen) 

Ramses: - Ioana nu a murit, nu-i aşa? (se bâlbâie) Ioana nu a 
murit, nu-i aşa? 

Iuri: - Vocea aşa mi-a spus. 

Leni (lui Ramses): - Mai ştii că şi tu aveai impresia că auzeai 
voci? 

Ramses: - Da, ştiu. De un timp nu mai aud decât greieri. Sunt 
trist pentru că va trebui să îmi iubesc secătuirea. Translatori de 
greieri nu găsesc. 

Iuri: - ...Fără alge. Fără nimic. 

Leni: - Să ne ia dracu pe toți, numai Dumnezeu e de vină, să-l 
ia dracu şi pe el. (se ridică şi scuipă pe struguri.) L-am scuipat 
pe Dumnezeu în ochi....Orbi-l-ar sarea! 

Ramses (dărâmat, plâns, răvăşit): - Acum, ce îmi mai rămâne 
de făcut? 

Leni: - Totuşi, poate că Ioana nu a murit....poate era vorba de 
altceva, poate a înţeles Iuri greşit. 

Ramses: - Nu, e o tragere-n gol, e o vânare de vânt... 


Scena 47 
(Intră asistenta şi le aduce pastile. Le pune pe noptiere.) 


Asistenta: - Ce fac băieții? Cuminţi, cuminţi? Mi-a spus Toma 
că nu prea. (Cei trei clipesc ca nişte sfinți). 

Iuri: - Cuminţi,că n-avem de ales. 

Asistenta: - Bun, să luați medicamentele! 

(Asistenta iese.) 

Leni (strigând după ea.): - Şi doctorul? Ah, nu m-a auzit. 
Ramses: - Nu te-a auzit sau nu a vrut să-ți răspundă. Gândeşte 
de două ori, Leni, nu toată lumea are dispoziţia acasă. 

Iuri (confuz): - Cel mai simplu ştii ce ar fi? 

Ramses: - Ce? 

Iuri: - Să ne culcăm! 

Leni: - Aşa devreme. 

Iuri: - Avem altceva de făcut? Că de când cu-atâţia 
greieri...parcă se-nnoptează de la saltul lor. Sunt prea mulți. 
Prea deşi... 

Leni: - Himenele lor s-au transformat pesemne în greieri...erau 
râme, se târau pe sub pietre, ude şi siropoase, dulci şi sărate ca 
peştii de acvariu, dar azi sar... 

Ramses: - Nu e niciun instinct vândut, cum susține Iuri, e 
doar...prezumţia de Dumnezeu. 

Leni: - E insistența femeilor noastre. 

Iuri: - Aşa e. Se răsucesc. Fibră cu fibră o simt. Carnea ei 
fragedă ca un cireş, fața ei de copil cățărat în mesteacăn. 
(visător). Părul ei blond rubiniu. 

Ramses (scârțâie patul): - Voi nu vedeţi că trăim din 
aproximări? 

Voi nu vedeți că dacă v-aş aduce zece feluri de mirosuri, n-aţi 
ştii care e al ei? Scârţâitul ăsta are un ton când e cu Ioana, poate 
e cu un semiton mai jos decât e cu femeia ta, Iuri (lasciv), 
poate e în minor când geme sub femeia lui Leni. (luri se 
schimonoseşte şi plânge.) 

Leni: - De ce să fie a mea gen minor, iubirea e la fel! 

Ramses: - Muzical ziceam, Leni, nu că ar fi mai rea! 


(Leni se aşază pe pat şi încearcă să-l scârţâie.) 


Leni (scoțând limba la Ramses): - cu femeia ta nici nu 
scârțâie... 

Ramses: - Că nu poți tu! (râde burtos). M-aş aplauda dar am 
mâinile legate. Mi le simt cotrobăite de greieri. (senin). Chiar 
acum unul din Ioana îmi dă ocol la inelar. Ce apropo o fi? 
Leni: - E un vis, recompune-o din greieri şi fii cu ea! (insistent, 
pasional). 

Ramses (albit): - Dacă îţi desfac nodul ea va pieri. Am eu 
puterea să o prefer moartă? 


Scena 48 


(O muzică uşoară, de radio, se lasă seara. Cei trei în paturi, le 
scârțâie singuri şi râd. Se excită.) 


Iuri: - Aţi luat medicamentele? 

Leni: - Eu le-am scuipat pe geam. 

Ramses: - Eu nu le-am luat, nu le-am luat pentru că am hotărât 
că lăsăm ceaiul să se evapore... 

Leni: - De acolo era poate mirosul de alge.... 

Iuri (arată spre aerul condiționat.): - Nu, e de la aparatul de aer 
condiționat, l-au pus să nu murim peste vară de cald- că e 
zăpuşeală- de acolo mirosul. 

Ramses: - Poate prin el au venit greierii, şi vocea... eu mă rog, 
mă rog la el. 

(Ramses se pune în genunchi în fața aparatului. Reflector pe el. 
Se aude arhaic şi cu ecou.) Dumnezeule, dă-mi aer dacă îmi dai 
şi hainele acestea strâmte (înecat şi disperat), aer dintre pulpele 
ei, aer binecuvântat de frică de femeie, aerul ei dă-mi-l, 
Doamne, aerul ei curat, aer expirat de organul ei, aer curat, aer 
de munte pentru mine. 


(Ploaie de greieri. Se stinge lumina.) 


O voce: -Ramses, te aştept.... Ramses, te aştept. Vino degrabă... 
Ramses: - Ioana, Ioana, te aud! Tu eşti, Ioana? 
O voce: - Eu. 


(Ramses se ridică şi îl priveşte pe Leni încruntat. Leni e timid 
şi speriat.) 


Ramses: - Leni, încearcă să dai jos haina de pe tine...fără să 
dezlegi nodul. 

Leni (uimit): - Dar nu se poate aşa ceva... 

Ramses: - Oricum dacă o să vină doctorul, o să mi le schimbe. 
Iuri: - lar? 

Ramses: - lar. 

Leni: - Şi dacă ni le-ar schimba, nu mai ştim femeia cui a cui €, 
depărtarea le-a abstractizat, le-a pierdut mirosurile. Am putea 
căuta nişte dulăi, nişte câini de poliție, să le afle... 

Ramses (dărâmat psihic): - Tu glumeşti, nu? 

Leni: - Nu. 

Ramses: - Atunci să căutăm nişte câini care să ne adulmece şi 
pe noi pentru a da de noi. Eu o cunosc pe Ioana şi sortând-o din 
toți greierii lumii, dacă pământ va fi ajuns... 


Scena 49 
(Iuri şi Leni se duc şi se aşază pe patul lui Ramses) 


Ramses (iritat): - Ce faceţi aici? De ce ați venit? (Iuri împinge 
lozurile pe jos.) 

Leni: - Ca să fim siguri... 

Iuri: - Propun să dormin în cerc. Fiecare să doarmă cu capul pe 
picioarele celuilalt. 

Ramses (mirat): - Ha?! 

Iuri: - Da, ca să nu plece niciunul şi să încerce să-l omoare pe 
celălalt...(tuşeşte către Ramses). 

Ramses: - Dar e o prostie. (Leni sare şi scârțâie patul.) 

Leni: - Prostie, neprostie, aici dormim. Şi în aspic de lozuri. 
Ramses (lui Leni): - Şi punctele G să doarmă unul lângă altul? 
Iuri: - Da. 

(Leni e excitat şi scârţâie patul mai tare. Din lozuri sar greieri.) 
Leni: - Aţi văzut? 

Iuri: - Ce? 

Leni: - Din lozuri au sărit doi greieri. Unul acolo, altul aici... 
Ramses (sceptic): - De necâştigătoare ce sunt.... 

Iuri: - Minus. 

Leni: - Minus. A zis şi Toma. 


(Cei trei discută, stând în cerc, privesc strugurele care e chiar 
deasupra lor. Deasupra golului dintre ei. Lumină oarbă.) 


Iuri: - Strugurele ăla cred că a mai coborât... 


Leni: - Şi a mai fermentat. E o complicitate a boabelor de a 
rămâne două... 

Ramses (suspicios): - E cumva o aluzie că vrei să scapi de 
mine? 

Leni: - Nici pomeneală, de tine va scăpa amintirea Ioanei tale, 
nu eu. 

Ramses: - O simt aproape pe Ioana, chiar de-o simt prin 
greierii ce sar... 

Iuri: - Strugurele ăla, dacă ar cobori încă puţin ne-ar trage-o. 
Stăm în cerc, parcă formăm un vagin. 

Leni (ridicându-se în fund şi încercând să-şi rupă hainele, nu 
reuşeşte.): - Ne-a tras-o deja, Iuri, Dumnezeu ne-a abdicat de la 
propria voinţă şi şi-a bătut joc de soarta noastră. 

Iuri (spăşit): - Aşa e, unde ne-a durut mai tare ne-a lovit... 
Leni: - Băga-mi-aş! 

Ramses: - La naiba cu toate... 


(Cei trei adorm. Sforăie.) 
Scena 50 


(Lumină. Se trezesc şi încep să cânte fiecare altceva, deranjant 
şi oligofren.) 


Leni (chiaun de somn): - Voi vedeţi? 

Ramses: - Da, că nu l-am omorât pe Iuri, văd... 

Iuri (îşi priveşte trupul.): - A.... (sare ca ars.) 

Ramses: - Ce dracu mai e? 

Iuri (se bâlbâie): - Voi vedeţi? Voi vedeţi că ne-au apărut 
nodurile, punctele G, în față? 

(Cei trei îşi admiră nodurile uimiţi, schimonosiţi de bucurie, 
hulpavi, cabotini, lbidinoşi.) 

Ramses: - S-au mutat în față! (Uimit, căzut, sfârşit, se ridică şi 
fuge aiurea, acuzator, arătând cu degetul spre aparatul de aer 
condiționat.) El e de vină, aparatul. (înecat) El. A suflat atâta 
vânt că ne-a mişcat punctele G. Le-a mutat în faţă. Nu! Nu! 

Acum va face copii cu ceilalți. Vor rămâne grele cu alții!! 
(Greieri. Iuri şi Leni îl privesc crâncen, cu ochii scoşi din 
orbite, demenți, plâng şi râd în acelaşi timp.) 

Leni (prevăzător): - Acum va trebui să stăm departe de femeile 
noastre şi cu gândul, ca să nu ni se scoale (plânge-râde, cu 
limba afară). 

Iuri: -... 

Leni: - Că dacă mi se scoală o va atinge pe alta direct. Ce 
automatism demențial! 

Iuri: - Aşa e, ca şi cum apariția merilor ar fi de vină pentru 
toată moartea noastră, nu muşcarea... 

Ramses (tremură): - Nu pot să o pierd de tot pe Ioana 
mea...Sunt în faţa punctelor lor G. Şi fără să vrem le atingem. 
(se plimbă de colo colo, se opreşte din când în când, izbeşte cu 
piciorul în podea şi înjură.) Na, greieri, săriți. Inerţie a morţilor, 
reflex puturos. 

Iuri: - Încercăm să nu le atingem... 

Ramses (sceptic, blazat, mort): - Nu avem cum. Cât erau în 
spate, era cum era, dar acum adevărul a venit în față. 

Leni: - Adevărul e-n linia-ntâi, deci moare primul; iubirea 
rămâne... 

Ramses: - Nu, prostule, dacă adevărul moare, iubirea nu are 
cum să rămână, dacă mă-ta ar fi murit când te avea în pântece, 
tu ai fi trăit în ea bine-merci? 


Scena 51 

(Leni, cu saliva curgându-i din gură, sare nebun, face ca găina 
în genunchi, apoi ajunge lângă pat şi paşte lozuri fericit şi 
zâmbitor.) 

Ramses (lui Iuri): - Sunt parcă şi aşa prea departe de trup... 


Iuri (Preocupat cu o muscă.) -.... 
Ramses: - Tu auzi? 


89 


Iuri: - Da, da, aud. 

Ramses: - Sunt prea departe de trup, punctele lor G. Par 
aproape dar sunt căi de mii de ani lumină. 

Iuri: - Adică degeaba ne-am bucurat? 

Ramses: - Cam. 

Leni (se aşază cuminte lângă ei): -... 

Ramses: - Între penisuri şi noduri e distanța de la cer la 
pământ. 

(Mimează un orgasm, dă ochii peste cap, un orgasm delir). 
Sunt nori, păsări, avioane supersonice, duhuri în ridicare 
(întens), abandonându-şi încă bucăţi de trupuri neterminate de 
lepădat... 

Iuri: - Aşa distanţă e? 

Ramses (languros): - O, da! 

Leni: - Oare cum simţi un nor cu vârful pulii? 

Ramses: - Cum simţi roua pe pupilă. E aceiaşi sensibilitate. 
Iuri: - Nu cred. Tu de unde ştii? (îşi schimbă poziţia.) 

Leni: - Nu ştim niciunul, măcar să nu mai dăm lecţii.... (începe 
să se vaite). 

Ramses: - Ce ai, Leni? 

Leni (ca şi cum l-ar durea măseaua.): - Mă doare...foarte tare 
mă doare. Din lozuri am înghiţit şi un greiere... 

Iuri: - Ce pămpălău! Trebuia să îi separi...Eu, dacă voi ajunge 
vreodată preşedinte - sau prim ministru- voi face un minister 
care cu asta să se ocupe, să separe greierii de lozuri. Am zis. 
Leni (văicărindu-se): - Mi-a intrat un greiere la măsea. Mă 
doare de mor. 


(Sare într-un picior şi urlă). 
Iuri: - Ți se duce pe carie în sus, îţi ajunge în creier şi îţi seacă 


şi creierul... 
Leni (îngrozit): - ... 

Ramses (către amândoi): - E prea mare distanţa, ce facem? 
Deşi punctele sunt în față, sunt prea depărtate de penisuri?! 
Iuri (se priveşte): - Sunt aproape, ce tot vorbeşti... 

Ramses: - Iuri, tu nu cunoşti astronomie, nu cunoşti fizică....nu 
e chiar aşa, par aproape dar sunt la milioane de ani lumină. 


Scena 52 


Iuri: - Nici dacă sărim? (sare în hainele lui mai tare, să atingă 
punctul.) 

Ramses: - Nici (o întonaţie crescendo.) 

Leni: - Nici (altă intonație crescendo.) 

Iuri: - Nici (o terță intonaţie crescendo.) 

Ramses: - Nici (jovial, descrescendo.) 

Leni: - Nici (descrescendo.) 

Iuri: - Stop. Vine doctorul? 

Ramses: - Nici. (râde) 

Leni (luminos): - Dar oare dacă murim, nu ni se vor ridica 
sufletele la cer? 

Ramses: - Da, dar la alt cer. 

Iuri: - Are dreptate, la alt cer. 

Leni: - De ce? 

Ramses: - Cerul nu e un cer propriu-zis, e departe ca un cer, 
punctul ei G, e un cer al plăcerii, dacă mă înţelegi. 

Leni (tâmp): - Şi dacă ne închinăm nu punctului G, ci distanţei 
de până la el, nu devine cer? 

Ramses: - Măi, greu, dar putem încerca. Şi cum facem să 
facem un cer comun din cele două? 

Leni: - Tocmai, rugându-ne la ele, ca la unul... 

Ramses (epuizat): - Şi tu crezi că murind şi ridicându-ne la cer 
are să ni se scoale aşa de tare? 

Leni (mândru): - Garantat. Sculele noastre vor fi lungi ca scara 
lui lacob. Până la cer. Prin canalul prin care iese sperma vor 
urca îngerii pe scări rulante. 

Iuri: - Şi urina? Pipi? 

Ramses (întorcându-se spre el): - Nu există aşa ceva! Am 
secat! Greieri! 

Iuri (speriat): - Cum greieri? 

Ramses: - Uite aşa! Greieri! 

Iuri: - Adică eu... 

Ramses: - Da. Greieri. 


Scena 53 


(Leni se duce în fața oglinzii şi îşi sărută imaginea-reflectată 
din ea, languros, visceral.) 


Ramses (după o tăcere): - Va trebui să murim. 

Leni (ciuleşte urechile, mândru): - ... 

Ramses: - Va trebui să murim. Nu avem altă opțiune. Ca să 
facem sex cu ele trebuie să murim. Şi facem sex să nu le 
pierdem. Deşi ne pierdem. 

Iuri (îngrijorat): - Dar am putea să suplinim sexul cu altceva! 
Ramses: - Draci! Cu ce? Femeile pretind că stau cu bărbați 
pentru suflet, pentru conviețuire, pentru protecție. Numai 
minciuni. Pentru sex stau. Ține-ţi tu ştecherul bine în ele şi nu 
te mai părăsesc decât dacă e voltajul prea mic. 

Iuri: - Şi cum să murim? 

Ramses: - Cum se moare. 

Iuri: - Şi cum se moare? 

Ramses: - Nu ştiu. N-am mai murit. Doar mi-am dorit şi e bine 
să-ți doreşti. 

Leni (intempestiv): - Bun, vom muri, ne vom ridica la cer, cu 
penisurile astfel vom ajunge la punctele lorG. 

Ramses (urmărindu-l): - Da. Exact. 

Leni: - Şi de unde putem şti acum că morţi vom avea aceeaşi 
putere ca vii? 

Ramses (pauză, plânge.): - Pentru că le iubim peste moarte, de- 
aia! Aş fi în stare să mă fut cu toți greierii dac-a murit şi-n ei 
mai este. 

Leni: - Am fi în stare de orice... 

Iuri: - Şi să i-o tragi aurei îngerului tău păzitor? 

Ramses (blocat): - Cum vine asta? 

Leni (lui Ramses): - Nu-l lua în seamă, vrea să îți vinzi 
sufletul! 

Ramses: - Mi l-aş vinde, dar nu mi-l cumpără nimeni. 
Comerţul cu suflete e privat şi nu mai rentează. Când statul te 
ajuta, înfloreau iubitele ca ochii morților în gropile cu var. 
Leni: - Nu ţi-l vinde. De cumpărat ţi-l cumpără, dar nu ţi-l 
vinde tu! 

Ramses: - Numai pentru loana... 

O voce: - Da...m-ai strigat? 


Scena 54 


(Cei se aşază hotărât şi crâncen pe unul dintre paturi, 
concentrați ca nişte boxeri.) 


Leni: - Trebuie să murin. 

Ramses: - Avem altă şansă de a ne ridica la cer? 

Iuri: - Fie ne ridicăm întregi, prin duh, fie transportaţi, pe 
bucăţi de greieri. 

Ramses (nervos): - Dă-i în mă-sa de greieri! Cu un avion 
supersonic am putea, l-am simțit eu între haină şi trup, pe 
pulpe, zbura în picaj cu o pasăre prinsă la una dintre elice. 
Leni: - Nu putem prin inventică, trebuie prin jertfă, nu prin 
inteligenţa de-a te fofila....Să fim demni, putem şi lătra, dar în 
două picioare. 

Ramses: - Cum vine asta? 

Leni: - Cine ne vede poate e surd, mizăm pe asta şi avem 
demnitate. 

Ramses: - Murim. 

Leni: - Murim. 

Iuri (arţăgos): - Murim. 

Ramses: - Degeaba mă priviți ciudat, trebuie să se termine 
cumva...vom fi sus, le vom putea penetra. 

Leni (cade pe gânduri, stă turceşte.): - Oare cum o fi iubita 
mea? Cum i s-a frăgezit pielea? Mai are aluniţele acelea pe gât, 
pe după care eu, noaptea, când nu puteam s-adorm, îmi 
imaginam raliuri de maşini? 

Iuri: - A mea, când îi venea ciclul credea că e în ea cineva care 
striveşte căpşuni şi face suc... 

Ramses: - Nu începeţi iar, ştiţi toți ce cuiburi ducem în noduri. 
Vă provoc la realism. Poftiti să murim ca să le atingem 
plăcerile. Să murim ca să nu plece! 

Leni: - Adică să plecăm noi? 

Iuri: - Să plecăm noi? 

Ramses: Nu plecăm nicăieri, decât spre steaua numită Punctul 
G. 


(Iuri se aruncă pe patul lui, plânge şi îl scârțâie obscen, fum, 
Joc de lumini. Afară se aude o ploaie puternică. Trăznete.) 


Scena 55 


Leni (lui Iuri): - Ce e, Iuri, ţi-e frică de ploaie? 

Iuri: - Da. Mai tare mă doare că afară plouă iar aici noi pişăm 
greieri. 

Ramses: - Nu doar „pişăm greieri”, ci şi murim. Asta nu e un 
fleac, nu încerca, Iuri, să arăţi că e o bagatelă totul. 

Leni: - Dacă ele ar fi făcut o Revoluţie a pizdelor, altfel s-ar fi 
consumat ţigara lui Freud până acum... 

Ramses: - Doar că sunt unii şi acum geloşi pe scrum... 

Iuri (lui Ramses): - Vorbeşti să nu te auzi cum devii tot mai 
prost... 

Ramses: - Prost, prost, dar eu stau pe sănii....şi ţie îţi trec prin 
creieri... (Râde ascuţit). 

Leni (Rece): - Trebuie să murim, să ajungem, să le lărgim şi să 
le ținem lângă noi. Trebuie să plecăm ca să le ținem lângă noi. 
Ramses: - Crezi că asta le va stimula! 

Leni: - Puțin îmi pasă. Oglinzii nu reuşesc să i-o trag! (scuipă a 
silă). 

Iuri: - Moartea e un orgasm...dar nu înţeleg ce nervi excitați 
are acolo Dumnezeu, trimişi ca diplomaţi sau agenţi ori 
spioni?! Care sunt prerogativele lui? Ne-a vrut iubitele, cred că 
asta e... 

Ramses: - Oare? Sigur. E clar, dar totuşi vrem să ne ridicăm la 
cer...le-am iertat, căci în Dumnezeu ne-au înşelat, întru 
Dumnezeu. 

Leni: - Ramses, spui nişte prostii de intră pereții în comă. 
Ramses: - De ce, Leni? De ce? Pentru că mă doare? 

Leni: - Nu pentru că te doare, ci pentru că tu stai, ai timp să-ți 
faci stereo urlatul, în loc să urli cum îți vine... 

Ramses: - Cu cine să mi-l fac stereo? 

Leni: - Cu o cădere de stea... (scuipă) 

Iuri: - Hai să murim înghițind lozurile astea! Totul..... trece 
prin stomac şi lasă urme adânci. 

Ramses: - Perfect. Sunt şi uşoare, nu trag la cântar când ne 
ridicăm, dacă sunt cu minus, poate nici nu au greutate, numai 
volum.... Va fi o moarte imponderabilă, nimeni nu va şti de ce 
am murit. 


Scena 56 


(Cei trei sar pe podea şi pasc lozuri pe nerăsuflate, vorbind cu 
gura plină.) 


Iuri (lui Leni): - Sunt bune, o să fie multă hârtie în 
noi...Foamea de ele va putea face acolo în burțile noastre foc să 
se-ncălzească. 

Leni (lui Ramses): - Ai câştigat la vreunul ceva? Măcar un leu? 
Ramses (mestecând): - Nimic. Niciodată. 

Leni: - Ce frumos ai spus „amin”-ul! A fost ca după o 
rugăciune. 

Iuri (cu gura plină, în patru labe): - Înger, îngeraşul meu, ce mi 
te-a dat Dumnezeu, totdeauna fii cu mine şi mă-nvaţă numai 
bine.... 

Leni: - Nu se mai spun rugăciuni după Amin! 

Ramses: - În cazul nostru rugăciunea e un Amin, iar Aminul 
nu e decât visul, dorința, muşchiul pulii pe care odată ce l-ai 
încordat îți scrie soarta întru plural (se îneacă.)...Cred că am 
înghițit şi greieri. 


(Cei trei merg în paturi. Lumina e stinsă. Aşteaptă.) 


Iuri: - Acum aşteptăm să murim....şi îţi spun eu de unde sunt 
greierii ăia....Or fi fost prinşi în hârtia de lozuri, când au 
presat-o la fabrica de celuloză, şi am înviat ca-n ziua de Apoi. 
Ramses: - Au înviat? Greieri1?... 


(Cei trei mor fără să geamă, se aud greierii sărind răsfiraţi.) 


O voce: - Vino, vino la mine... 

(Sala se umple de fum. Oglinda din mijlocul salonului cade de 
la sine şi se sparge.) 

O voce: - Vino, acum e momentul, vino, vino, vină, vină... 


Scena 57 


(Intră Asistenta, sprințară.) 


Asistenta: - Ce fac copiii mei? Cuminţi-cuminţi? (îi priveşte, 
vede că nu răspund, râde.) Ce, vă faceți că nu ştiu...hai, nu vă 
mai jucaţi. ( Stau cu ochii deschişi, schimonosiți, vineți şi 
inerti). 

Hei! Ne jucăm de-a gândacii morţi, cu labele în sus? Ce să vă 
aduc? (Se apropie mai tare de fiecare, le dă palme, îi zgâţâie, 
dar nimic, apoi îl strigă pe Toma).Toma, vino repede!... Toma! 
Toma (Intră val-vârtej): - Ce e? Am venit. 

Asistenta: - Priveşte-i! (i-i arată). 

Toma (mirat): - Măi să fie! Cum naiba? 

Asistenta: - Lasă, hai ajută-mă, adu cearşafuri să-i acoperim... 
Toma: - Am înţeles! (Toma iese). 


(Asistenta scoate dintr-o noptieră trei lumânări, li le împlântă în 
noduri şi cu o brichetă le aprinde. Spune o rugăciune scurtă în 
fața fiecăreia şi face cruce ca şi cum ar dansa pop. Se plimbă 
printre ei cântând un cântec aiurea). 


Asistenta: - Dumnezeu e purtat pe braţe de greieri. Omul e acel 
pământ ce nu mai încape în groapă la înmormântarea lui 
Dumnezeu. (Se strâmbă a scârbă, aprinde o țigară şi se plimbă). 
Vedeţi ce frumos e visul? Toată lumea îl înțelege şi de aceea nu 
face caz de el. Voi trei, tu, tu, tu (îi arată) aţi fost nişte copii 
cuminţi (Tic nervos.), nu ați făcut gălăgie, nu aţi fugit afară, nu 
ați dat cu pietre în duşmani, ca să nu îşi facă o casă, ați fost 
admirabili. (Se apleacă şi îi atinge nodul lui Leni, 1-l sărută 
languros, asigurându-se că nu o vede nimeni, apoi se ridică, 
îngânând acelaşi cântec şi pune câteva monede pe ochii lor). 
Scuzaţi-mă, mi-au rămas rest de la cafea...(Priveşte în căni). 
Hei, se poate, dar nici ceaiul nu vi l-ați băut! Nu se poate aşa 
ceva, când vă lăudam... morții mei frumoşi. 


Scena 58 
(Asistenta priveşte şi în celelalte căni de ceai.) 


Asistenta: - S-a evaporat, s-a evaporat în scări, a urcat în 
trepte...Şi lămâia s-a tras, a plecat în lămâi. ... (Scrumează în 

ceştile lor. Termină ţigara repede.) aş vrea să dansez cu voi, cu 
fiecare în parte. Ce ziceţi, veniţi la dans? (Încearcă să îl ridice 
pe luri dar nu poate.) Vă daţi grei, nu? Grei, ați rămas grei, nu 
puteți dansa. Cine ştie ce prăpastie o să naşteți după nouă luni, 
cine ştie!? O genune, un hău (Face câteva genoflexiuni, 
fumând, şi râde vorbind singură). Cred că veţi naşte copii 
deraiaţi, de la linia evoluției normale....Dacă n-au trei mâini tot 
e bine... (Departe) Toma, vii odată? 

Toma (de departe): - Da, vin acuma. (intră). 

Asistenta: - Dă-mi cearșafuri! 


(Toma le despătureşte şi o ajută să îi acopere pe cei trei. Îi 
acoperă, Toma îşi aprinde şi el o țigară, apoi observă că li se 
văd prin cearşaf celor trei morţi nişte umflături, ca şi cum ar 
avea penisurile erecte.) 


Toma: - Priviţi, sunt pe felie. Sigur şi-o trag pe undeva! (Îşi 
trage mucii) Ce tare de ei! 

Asistenta (aluzivă, vulgară): - Ţie cum îți mai merge, Toma? 
Toma: - Merge bine, încerc să rezist. Avem de lucrat. Şi toată 
ziua cu morţi ca ăştia, încă ăştia-s cuminţi, parcă ar fi copii, dar 
să vedeți alţii... 


(Sună o sonerie.) 

Asistenta (fumând): -.... 

Toma: - Scuzaţi, soneria, vin imediat să vă ajut să-i cărăm la 
morgă... 

(Toma iese.) 

Asistenta: - Te aştept să vii! (Se plimbă fumând şi scrumează 


pe nodurile lor, din când în când i se stinge ţigara şi şi-o 
reaprinde de la lumânările lor). 

Cine te-a pus moarte-n drum, 
Când e viaţa un duium?, 

Ca pe-o crâşmă pusu-te-a, 
Botezată-i moartea prea, 

Ca şi vinul când îl bei, 

Ca de mândră când te iei... 


Scena 59 


(Asistenta cântă aiurea, cu ochii pierduţi în zare, se mângâie pe 
gât, pe sâni, intră Toma). 


Toma: - Mă iertaţi, am venit! 

Asistenta: - S-a întâmplat ceva? 

Toma: - A, nu, nimic, o urgență în saloanele vecine. În 
saloanele celelalte le-au sângerat hainele, cămăşile de forță... 
Asistenta (mirată): - Unde, în ce salon? 

Toma: - Ăsta ce salon e? 

Asistenta: - 2009. 

Toma: - A, păi cam la toate...în saloanele mai mici de unu, în 
001, în 002, în multe. Cam în toate...demult se tot sângerează, 
dar se ține ascuns, ca o taină precisă. Ca o taină precistă. 
Asistenta (apropiindu-se de el.): - Eşti bărbat frumos, Toma! 
Toma (face un pas în spate): -... 

Asistenta: - Şi unde au sângerat? 

Toma: - În spate şi în faţă, unde se leagă hainele de forță... 
Asistenta (îi atinge penisul.): - Aici? Aici se sângerează 
mult...(îl mângâie uşor pe faţă.) 

Toma (face un pas înapoi): -.... 

Asistenta (se apleacă în genunchi şi îl mângâie prin haine 
cântând): - ... 

Toma: - Vă rog, am şi eu familie...nu se poate, nu vreau... 
(arată că îi place, dar are o reținere). 

Asistenta: - Zi ah! 

Toma: - Ah! 

Asistenta: - Nu aşa! 

Toma: - Dar cum? 

Asistenta: - Toma, zi ah! ca după ce ai bea apă minerală! 
Toma: - Eu nu beau apă minerală...mă balonează... 

Asistenta: - Zi ah! Ca de moarte atunci... 

Toma: - Şi moartea e minerală, te întorci în minerale, e 
minerală ca apa... 

Asistenta (excitată): - Dacă e ca apa înseamnă că există 
speranţă... 


Scena 60 
(Se aude zgomot îndepărtat de şantier.) 


Asistenta: - Ce se aude? Auzi şi tu? 

Toma: - Da, aud. Se mai construieşte un spital în jurul 
acestuia, cică, a zis directorul că şi spitalul e bolnav şi trebuie 
internat cu totul! Şi unde să muţi un spital să se vindece... 
Asistenta: - Noi de ce crezi că avem mai multe piei pe noi? Tot 
aşa, ca alt zid care să ne constrângă, să nu scăpăm dracului de 
aici? (stinge ţigara cu piciorul, aprinde alta de la lumânarea 
care arde pe Ramses.) 

Toma: - Ce bune sunt ţigările astea... 

Asistenta: - De nervi fumez...dar ştiu o cale prin care poți 
scăpa de stres. (îi face semn cu ochiul.) 

Toma (face un pas înapoi.): - Ah, nu...îmi pare rău, nu se 
poate... 

Asistenta (iritată): - Dar ce se poate... 

Toma: - Doar „nu se poate” se mai poate. Miroase a pişat aici. 
Nu simți? E galben ca luna... 

Asistenta: - Lasă, e de ceară... 

Toma: - E ca şi cum ţi-ai aprinde ţigara de la lună... 

Asistenta: - Nu te ştiam aşa romantic, Toma. Eşti un om 
special, nu o brută cum te credeam. Nu eşti un Sfarmă -Piatră... 
Toma: - Mulţumesc, loana, mă bucur să aud. 

Asistenta (mirată): - De unde ştii că mă cheamă Ioana? 

Toma: - Ei, bine, oricine îşi aprinde ţigara de la lumânările 
ăstora trei se numeşte loana....loana e Ioana. Ea ne-a făcut. Ea e 
Dumnezeu. 

Asistenta: - Ah! 

Toma: - Ah! Ca apa minerală? 

Asistenta: - Da. 


(Toma o priveşte lehămisit şi pleacă). 


Asistenta: - Toma, stai! Stai (tristă). Unde pleci? (renunţă să-l 
mai întoarcă.) 

Asistenta (sieşi): - A plecat. S-a evaporat. Nu puteam să tac? 
(plânge încet.) Ce superficial! (maschează tristeţea). 


(Se aud greieri încet. Lumina devine albastră. Se proioectează 
nori tridimensionali). 


Asistenta: - Ce miros de greieri arşi la lumânare...Ce pleonasm 
de carne şi de lucruri. Ce toamnă mi se face! (cade în genunchi, 
priveşte, senină, împrejurul, delir ca de trezire din somn.) 

O voce: - Vino, te aşteaptă măgarul tău, vino să plecăm mai 
departe; plecăm la Toboso. Avem drum lung de bătut. 
Asistenta (înspăimântată, mirată, nerdumerită, se îmbrăţişează 
pe sine.): - ... 


(Greieri cucernici şi asurzitori ocupă scena. Zgomot infernal. 
Cortina.) 


Povestaşul (în avanscenă): - Dacă v-au plăcut acestea, ţineţi 
minte ce vă spun, priviţi vouă noduri mari de nu v-au apărut şi 

dacă nu sângerează cumva. Când legaţi orice, un nod apare. 
Chiar când daţi mâna cu cineva „salut-salut”, ea este nod şi 
doare. Priviţi cât sânge curge din orice strâns de mână, ce ouă 
de berze în noduri aveţi. După noi, după voi, berzele ouă doar 
puncte. După voi, după noi, punctele mor cărunte. Şi nu vor 
mai fi dimineţi. 


(Cortina finală. Sunet de tocuri.) 


Iulie 2009 

